Summary: وزیراعظم شہباز شریف کی جانب سے بجلی استعمال کرنے والے ایک کروڑ 71 لاکھ صارفین کو ریلیف دینے کے اعلان کے ساتھ ہی ساتھ یہ سوال بھی گردش کرنے لگا کہ حکومت یہ رعایت کیسے دے گی اور اس ریلیف کے لیے رقم کہاں سے آئے گی۔

بجلی کے بل: ایک کروڑ 71 لاکھ صارفین کو فیول پرائس ایڈجسٹمنٹ سے استثنیٰ کیسے دیا جائے گا؟

اس صورتحال کو دیکھتے ہوئے وزیر اعظم شہباز شریف نے منگل کی شام اعلان کیا کہ ملک میں بجلی کے تین کروڑ صارفین میں سے ایک کروڑ 71 لاکھ کو بجلی کے بلوں پر فیول ایڈجسٹمنٹ چارجز نہیں دینا پڑیں گے۔

شہباز شریف نے کہا کہ ایک کروڑ 71 لاکھ صارفین کو ریلیف دینے کا یہ فیصلہ حکومتی اتحاد میں شامل ان کی حلیف جماعتوں کے ساتھ مشاورت کے بعد کیا گیا ہے تاہم اس اعلان کے ساتھ ہی یہ سوال بھی گردش کرنے لگا کہ حکومت یہ رعایت کیسے دے گی اور اس ریلیف کے لیے رقم کہاں سے آئے گی۔

توانائی کے شعبے کے ماہر مصطفیٰ امجد کا کہنا ہے کہ فیول ایڈجسٹمنٹ کا ایک سیدھا سادھا مینکنزم ہے جس کے تحت بجلی کی پیداوار کی لاگت میں اضافے کو صارفین سے وصول کیا جاتا ہے اور اگست کے مہینے میں بھی یہی نظر آیا کہ بجلی کی پیداوار کی لاگت میں اضافے کو صارفین سے وصول کیا گیا، جس کی وجہ سے بجلی کے بل بہت زیادہ بڑھ گئے ہیں۔

امور توانائی کے ماہر سمیع اللہ طارق کا کہنا ہے کہ صارفین کے بلوں میں فیول ایڈجسٹمنٹ حکومت معاف کر سکتی ہے تاہم بجلی کمپنیاں تو اسے وصول کریں گی اور اس کے لیے ایک ہی طریقہ ہے کہ حکومت اس کے لیے کمپنیوں کو سبسڈی دے۔

انھوں نے کہا ’لگتا یہی ہے کہ حکومت ٹارگٹڈ سبسڈی دے گی جس میں بجلی کے کم یونٹ استعمال کرنے والے صارفین شامل ہیں، جو گھریلو صارفین ہوتے ہیں اور ان میں بھی جو کم بجلی استعمال کرتے ہیں‘۔

’اگر صرف 14 ارب یونٹ کو لیا جائے اور اسے مکمل طور پر سبسڈی دی جائے تو ایک مہینے میں نو اور دس روپے کے حساب سے فیول ایڈجسٹمنٹ کی مد میں کل رقم 130 سے 140 ارب بنتی ہے اور حکومت اتنی زیادہ سبسڈی نہیں دے سکتی کیونکہ ایک تو حکومت کے پاس اتنے مالی وسائل نہیں، دوسرا آئی ایم ایف اس کی اجازت نہیں دے گا جہاں سے ہمیں قرض کی اگلی قسط ملنی ہے۔

سمیع اللہ طارق کے مطابق فیول ایڈجسٹمنٹ سرچارج کی معافی کی تفصیلات تو حکومت ہی بتا سکتی ہے تاہم لگتا یہی ہے کہ یہ فیول ایڈجسٹمنٹ یا تو ٹکڑوں میں اگلے مہینوں میں ایڈجسٹ کیا جائے گا یا پھر حکومت ٹارگٹڈ سبسڈی دے گی جس کے لیے شاید اس نے آئی ایم ایف سے بات کی ہو۔

ان کے خیال میں یہ ٹارگٹڈ سبسڈی ہی ہو سکتی ہے جس میں وہ گھریلو صارفین جو دو سے تین سو یونٹ بجلی استعمال کرتے ہیں اس کی ادائیگی حکومت کرے تاہم اسے ممکن بنانے کے لیے بھی حکومت کو اضافی ٹیکس ہی جمع کرنا ہو گا۔

وزیر اعظم شہاز شریف کی جانب سے ایک کروڑ 71 لاکھ صارفین کے اگست کے بلوں میں فیول ایڈجسٹمنٹ معاف کرنے کے بارے میں جب وزیر اعظم پاکستان کے کوآرڈینیٹر برائے انرجی بلال اظہر کیانی سے رابطہ کیا گیا تو انھوں نے کہا کہ اس کی تفصیلات وزیر توانائی ایک پریس کانفرنس میں دیں گے۔


Summary: سوشل میڈیا پر بجلی کے بلوں کی قیمتوں میں غیر معمولی اضافے پر ایک طرف تو صارفین کی جانب سے تنقید کی جا رہی ہے لیکن ساتھ ہی بجلی کے بل کا بغور جائزہ لینے والے فیول پرائس ایڈجسٹمنٹ سے متعلق سوال اٹھا رہے ہیں۔ تو یہ فیول پرائس ایڈجسٹمنٹ کیا ہے اور اس کا تعین کون اور کیسے کرتا ہے؟

فیول پرائس ایڈجسٹمنٹ کیا ہے اور اس سے آپ کے بجلی کے بل میں کیسے اضافہ ہو رہا ہے؟

جیسے امتحان میں توقع سے زیادہ نمبر آنے پر رزلٹ کارڈ کو کئی مرتبہ غور سے دیکھنے پر بھی یقین نہیں آتا کہ یہ آپ کا ہی رزلٹ ہے، ایسی ہی صورتحال اگست میں آنے والے بجلی کے بل کے بعد بھی ہے لیکن اس مرتبہ یہ حیرت خوشگوار ہرگز نہیں۔

بدقسمتی سے اس موسمِ گرما میں یہ کہانی گھر گھر کی ہے اور گذشتہ دو ماہ سے سب ہی اپنے گھر کے بجٹ یہ سوچ کر بنا رہے ہیں کہ ابھی بجلی کا بل آنا ہے۔ یہی نہیں بجلی کے بلوں کے خلاف ملک کے مختلف علاقوں میں احتجاج بھی ہوئے ہیں۔

سوشل میڈیا پر بجلی کے بلوں کی قیمتوں میں غیر معمولی اضافے پر ایک طرف تو صارفین کی جانب سے تنقید کی جا رہی ہے لیکن ساتھ ہی بجلی کے بل کا بغور جائزہ لینے والے ایف پی اے سے متعلق سوال بھی اٹھا رہے ہیں۔

تو یہ فیول پرائس ایڈجسٹمنٹ کیا ہے، اس کا تعین کون اور کیسے کرتا ہے اور کیا اس کا بوجھ عوام پر ڈالنے کے سوا کوئی چارہ نہیں؟

یوں ہر ماہ کے اختتام پر اس ماہ کی مجموعی فیول کاسٹ کا موازنہ ریفرنس فیول کاسٹ سے کیا جاتا ہے اور اسی حساب سے یہ ’ایڈجسٹمنٹ‘ دو ماہ کے بعد بجلی کے بلوں میں لگ کر آتی ہے۔

عمار خان کہتے ہیں کہ ’اگر آپ کبھی بل دیکھیں تو اس کا 30 سے 32 فیصد حصہ ٹیکسز ہوتے ہیں یعنی جب آپ کے یونٹ کی قیمت بڑھتی ہے اور فیول پرائس ایڈجسٹمنٹ میں اضافہ ہوتا ہے تو ساتھ ہی آپ کا جی ایس ٹی بڑھتا ہے کیونکہ یہ تمام چیزیں منسلک ہوتی ہیں۔‘

اس تمام بحث میں ایک بات صارف کے لیے سمجھنی ضروری ہے کہ اگست کے مہینے میں بجلی کے بل میں شامل کی جانے والی فیول پرائس ایڈجسٹمنٹ کا براہِ راست تعلق جون کے مہینے میں آپ کے بجلی کی استعمال سے ہے یعنی آپ نے اگر جون کے مہینے میں جولائی سے زیادہ بجلی استعمال کی ہے تو عین ممکن ہے کہ اگست کے بل میں فیول پرائس ایڈجسٹمنٹ کی مد میں لی جانے والی رقم آپ کے اصل بل کی رقم سے بھی زیادہ ہو۔

بجلی کے بلوں کی قیمتوں میں اضافے پر سوشل میڈیا پر خاصا سخت ردِ عمل دیکھنے میں آ رہا ہے اور لوگ موجودہ حکومت سے یہ سوال پوچھ رہے ہیں کہ وہ اتنا زیادہ بل کیسے ادا کریں۔

صارف راجہ فہیم نے لکھا کہ ’جناب وزیر اعظم شہباز شریف صاحب ہم لوگ  آپ کے ورکر ہیں۔ جس طرح آپ کی لائی مہنگائی سے عوام کی چیخیں نکل رہی ہیں اور جو بجلی کے بل آ رہے ہیں، کچھ دن بعد عوام سڑکوں پر ہو گی اور ووٹ تو کیا آپ کو پوچھے گا بھی کوئی نہیں۔‘


Summary: کپڑوں کی مرمت اور تزئین سے متعلق ایپس اور کاروبار آسان ٹیلرنگ کے ساتھ ساتھ کپڑوں کو دوبارہ تیار کر کے دیتی ہیں تاکہ وہ زیادہ دیر تک چل سکیں۔

اُن کپڑوں کا کیا کریں جو اب آپ نہیں پہنتے؟

وہ کہتی ہیں کہ تقریباً 35 فیصد مواد گاہک تک پہنچنے سے پہلے ہی ضائع ہو جاتا ہے اور ہم ہمیشہ سے زیادہ کپڑوں کو ضائع کر رہے ہیں۔

سالویج کہتی ہیں کہ ’مسئلے کی بنیادی وجہ کو حل کرنے کے لیے، ہمیں نئے کپڑے کم استعمال کرنے اور پرانوں نو زیادہ دیر تک استعمال میں رکھنے کی ضرورت ہے۔‘

جو بھی بنوانا ہو آپ پانچ منٹ کی ورچوئل اپوائنٹمنٹ لے کر اپنے مطلوبہ ڈیزائن کے بارے میں بات کریں گے۔ اس کے بعد آپ انھیں اپنے پرانے لباس یا کوئی کپڑا  بھیجتے ہیں، وہ اس پر دوبارہ کام کرتے ہیں اور ایک بالکل نیا لباس آپ کو واپس بھیج دیتے ہیں۔‘

لیکن پہلے لاک ڈاؤن کے دوران بونیان کو معلوم ہوا کہ وہ اب خریداری نہیں کر سکتیں۔کچھ نیا کرنے کی اپنی خواہش کو پورا کرنے کے لیے انھوں نے اپنی ہی الماری میں موجود کپڑوں پر دوبارہ کام شروع کر دیا۔

اس کے بعد انھوں نے اپنے دوستوں کے لیے ان کی خواہش کے مطابق اپ سائیکل کرنا شروع کر دیا اور ان کپڑوں کو نئی چیزوں میں تبدیل کر دیا جو انھیں پسند نہیں تھیں۔

وہ کہتی ہیں ’مرمت اور دوبارہ پیش کرنے والی خدمات کم عمر صارفین کے لیے زیادہ قابل رسائی اور دلچسپ ہوتی جا رہی ہیں، صارفین کی عادات بدل رہی ہیں۔‘

سوجو کے ذریعے مرمت کے لیے چھ پاؤنڈ اور ایک بلیزر کو تیار کرنے کے لیے 35 پاؤنڈ تک لاگت آتی ہے۔

وہ کہتی ہیں ’ہم سمجھتے ہیں کہ سب کو کئی سال تک اپنے کپڑوں سے پیار کرنا چاہیے۔ سلائی اور مرمت ایک حقیقی سست فیشن کا رویہ ہے۔‘

ریپ کے مطابق ، برطانیہ کے تقریباً دو تہائی بالغوں کا کہنا ہے کہ، وبا کے بعد سے انھیں فیشن کے ماحولیاتی اثرات اور اپنے لباس کو زیادہ دیر تک برقرار رکھنے کی اہمیت سے متعلق زیادہ آگاہی ملی ہے۔

سالویج کہتی ہیں ’ہم کئی کاروبار کو دوبارہ فروخت، کرایہ پر لینے اور مرمت کی طرف بڑھتے ہوئے دیکھ رہے ہیں اور ساتھ ہی ایسی ایپس جو ہمیں نئے کپڑے خریدنے کے بجائے اپنے پرانے لباس خریدنے کی ترغیب دیتی ہیں۔‘

’یہ حوصلہ افزا اقدامات ہیں لیکن ان ماڈلز کی پیمائش کرنے اور صارفین کو ان کے استعمال کی ترغیب دینے کے لیے ابھی بہت طویل سفر طے کرنا ہے۔ ہمیں فیشن انڈسٹری کے لیے ایک سرکلر اکانومی کو حقیقت بنانے کے لیے کاروبار اور شہری دونوں کو آن بورڈ کرنے کی ضرورت ہے۔‘

وہ کہتی ہیں ’فاسٹ فیشن کے ساتھ ایک بدنامی جڑ گئی ہے، فیشن کا مستقبل اب سست ہے، یعنی ایسے کپڑے ہوں جو آپ کو پسند ہوں، جو آپ کو اچھی طرح سے فٹ آئیں اور جو طویل عرصے تک چل سکیں۔‘


Summary: شمالی یورپ کے کچھ حصوں میں لوگوں کو یہ تصور کرنے کی ضرورت نہیں ہوتی کہ 24 گھنٹے سورج کا ہونا کیسا لگتا ہے کیونکہ ان کے علاقے میں یہ حقیقت ہے۔

آدھی رات کو چمکتا سورج، جس کے سویڈن کو بے شمار فائدے ہیں

شمالی یورپ کے کچھ حصوں میں لوگوں کو یہ تصور کرنے کی ضرورت نہیں ہوتی کہ 24 گھنٹے سورج کا چمکنا کیسا لگتا ہے کیونکہ ان کے علاقے میں یہ حقیقت ہے۔

اور ایسا بھی ہوتا ہے کہ 24 گھنٹے اندھیرا رہے۔ ان دنوں میں سورج اُفق سے اوپر نظر ہی نہیں آتا۔

وہ کہتے ہیں کہ ’اگر آپ شمالی سویڈن میں ہیں تو ایک وقت ایسا بھی آتا ہے جب سردیوں میں کوئی روشنی نہیں ہوتی۔ گرمیوں میں روشنی کی بہتات ہوتی ہے جو زبردست بات ہے۔ یہ دن سب سے زیادہ کارآمد ہوتے ہیں جب ہر چیز اگ رہی ہوتی ہے اور آپ کے مویشی چر سکتے ہیں۔‘

سٹاک ہوم میں سورج گرمیوں میں کچھ گھنٹے کے لیے غروب ہوتا ہے مگر شمال میں سویڈش لیپ لینڈ میں یہ افق سے نیچے نہیں جاتا۔

شمالی سویڈن میں گرمیوں کی سیاحت کا انفراسٹرکچر نہایت مضبوط ہے۔ لیپ لینڈ میں آرکٹک سرکل سے 200 کلومیٹر شمال میں واقع ایبیسکو آج کل نصف شب کو سورج دیکھنے کے لیے ایک مقبول جگہ ہے۔

ایک لگژری ریزورٹ میں ٹھہری ہوئی امریکی سیاح لارا ارینٹ نے کہا کہ ’ہم لوگ بالٹک خطے کے سات ہفتے کے دورے پر ہیں۔ ہم نے ڈنمارک سے شروع کیا اور پولینڈ تک گئے۔ ہم آرکٹک سرکل تک جانا چاہتے تھے کیونکہ ہم کبھی اتنے شمال تک نہیں آئے۔ ہم نصف شب کے سورج کا بھی تجربہ کرنا چاہتے تھے کیونکہ ظاہر ہے کہ یہ امریکہ میں نہیں نظر آ سکتا۔‘

وہ کہتی ہیں کہ ’یہ عجیب ہے۔ ہم نے کل رات نصف شب کا سورج دیکھنے کے لیے ہائیکنگ کی اور رات ساڑھے 12 بجے ہم پہاڑ کی چوٹی پر پہنچے تو دن کا سماں تھا اور اتنا عجیب لگ رہا تھا۔ یہ بہت غیر معمولی ہے کہ آپ رات کے دو بجے موسم کا حال دیکھیں اور لکھا آئے کہ دھوپ نکلی ہوئی ہے۔‘

مگر روشنی کا واحد اثر شمالی سویڈن میں سیاحتی معیشت پر نہیں ہوتا بلکہ یہ کچھ بہت روایتی معاشی سرگرمیوں کے لیے بہی اہم ہے، خاص طور پر جب بات مویشیوں کی آئے تو۔

ایک مقامی گاؤں میں رینڈیئر (قطبی بارہ سنگھے) پالنے والے نیلس نٹی کہتے ہیں کہ نصف شب کے سورج سے جانوروں کو توانائی بھی ملتی ہے اور ان کی چراگاہیں بھی دوبارہ سبز ہو جاتی ہیں۔

سالانہ تعمیراتی کام کے لیے برف کی فراہمی یقینی بنانے کے لیے بڑی مقدار میں برف پورے سال جمع کر کے رکھی جاتی ہے اور نصف شب کا سورج اس پورے مرحلے کا اہم حصہ ہے۔

آئس ہوٹل کی مینیجر سارا ہومکوئیسٹ کہتی ہیں کہ ’جب دریا جم جاتا ہے تو برف ایک میٹر گہرائی میں ہوتی ہے۔ ہمارے پاس آری والا ٹریکٹر ہے جو دو دو ٹن وزنی برف کے بلاک کاٹتا ہے۔ پھر ایک اور ٹریکٹر انھیں اٹھاتا ہے اور ایک ٹھنڈے گودام میں لے جاتا ہے۔‘


Summary: ہر شخص اس مہنگائی کا توڑ کرنے کے لیے کوئی نہ کوئی حل نکال رہا ہے۔ بہت سے لوگوں کے پاس اس کا ایک حل یہ ہے کہ مہنگی اشیا خریدنے کی بجائے وہی اشیا سیل میں سے خریدی جائیں تو آپ اچھی خاصی بچت کر سکتے ہیں۔

پاکستان میں مہنگائی: ’اب تو انتظار کرتے ہیں کہ سیل لگے تو خریداری کریں‘

بہت سے لوگوں کے پاس اس کا ایک حل یہ ہے کہ مہنگی اشیا خریدنے کی بجائے وہی اشیا سیل سے خریدی جائیں تو آپ اچھی خاصی بچت کر سکتے ہیں۔

‘جب ایک دم سے مہنگائی بڑھی تو ہم نے زیادہ خیال نہیں کیا اور پرانے انداز میں شاپنگ کی۔ جہاں ہمارے گھر کا مہینے کا سامان 25 ہزار روپے کا آتا تھا تو وہی سامان اب 40 ہزار کا آیا اور یہی حال کپڑوں، جوتوں اور گھر کی دیگر ایشا کا ہے۔ اس لیے اب ہم مہنگے سٹور پر جانے کی بجائے ان سٹورز پر جاتے ہیں جہاں سیل لگی ہوتی ہے۔‘

’اب ہم سوچتے ہیں کہ کپڑوں، جوتوں اور دیگر اضافی اشیا چھوڑ کر صرف کھانا پینا پورا ہو جائے تو وہی کافی ہے۔ پہلے ہم مہنگے چاول لے کر آتے تھے لیکن اب تو جو سستے مل جائیں وہی استعمال کر لیتے ہیں۔ جہاں سیل نظر آتی ہے وہاں سے چیزیں لیتے ہیں۔ اس کے علاوہ میری اہلیہ بھی اب سیل سے ہی شاپنگ کرتی ہیں تاکہ پیسوں کی بچت ہو سکے۔‘

اعتزاز احمد کہتے ہیں کہ ‘اگر مجھ سے پوچھا جائے تو پیسے بچانے کے لیے ہم سیل سے چیزیں خرید تو لیتے ہیں لیکن سیل میں لگی ستر فیصد چیزیں اکثر غیر معیاری ہوتی ہیں یا ان کی میعاد ختم ہونے والی ہوتی ہے۔ جہاں سیل کا فائدہ ہوتا ہے تو یہ نقصانات بھی ہیں کہ آپ ایک مخصوص چیز لینے پر مجبور ہو جاتے ہیں۔ آپ سو فیصد اپنی پسند سے چیز نہیں لے پاتے۔‘

’اگر کوئی چیز سو روپے کی ہے تو سیل کا بورڈ لگا دیتے ہیں اور وہی چیز سو روپے میں ہی سیل میں فروخت کر رہے ہوتے ہیں اور ہم لوگ بیوقوف بنتے ہیں کہ سیل ہے، سستی مل رہی ہے اس لیے فوراً خرید لیتے ہیں۔‘

’اس لیے وہ آف سیزن سیل لگا دیتے ہیں کہ کم از کم خواتین فوری ضرورت نہ ہونے کے باوجود خریدیں گی تو سہی۔ یہی حکمت عملی ہر چیز کو فروخت کرنے کے لیے استعمال کی جاتی ہے اور خریدار کی نفسیات سے کھیلا جاتا ہے۔‘

انھوں نے کہا کہ ’دیکھا جائے تو یہ سب اس لیے کیا جاتا ہے کہ کاروبار کرنے والے شخص کا پیسہ مارکیٹ میں گردش کرتا رہے۔ جہاں پیسے کی گردش رک جاتی ہے وہاں مارکیٹ نیچے چلی جاتی ہے۔‘

’اس لیے برینڈز کی بھی مجبوری بن گئی ہے کہ وہ ہر چند ہفتوں بعد اپنی نئی کلیکشن نکالتے ہیں۔ اس وجہ سے اپنا سٹوریج خالی کرنے کے لیے دکانداروں کو سیل لگانا پڑتی ہے۔‘


Summary: دنیا بھر میں کھانا مہنگا بھی ہوتا جا رہا ہے اور اس کی قلت بھی ہو رہی ہے چنانچہ ہر جگہ لوگوں کو خود کو نئے حالات کے مطابق ڈھالنا پڑ رہا ہے۔

پانچ ملک، پانچ کھانے: دنیا کے مختلف حصوں میں غذائی بحران سے کیسے نمٹا جا رہا ہے؟

دنیا بھر میں کھانا مہنگا بھی ہوتا جا رہا ہے اور اس کی قلت بھی ہو رہی ہے۔ ہر جگہ لوگوں کو خود کو نئے حالات کے مطابق ڈھالنا پڑ رہا ہے اور اس کا کبھی کبھی مطلب یہ ہو سکتا ہے کہ لوگوں کو اپنی غذائیں ہی تبدیل کرنی پڑیں۔

امریکی سکولوں کا یہ فیڈرل سکول میلز پروگرام نہایت سخت قواعد و ضوابط کا حامل ہے۔ اس کا مطلب ہے کہ کسی چکن نگٹ پر موجود ڈبل روٹی کے چورے کو بھی غذائیت کا حامل ہونا چاہیے اور تمام غذاؤں میں چینی اور نمک کم ہونا چاہیے۔ چنانچہ ڈونا مارٹنز کو ہر چیز کی خصوصی قسم خریدنی پڑتی ہے۔

ہر کوئی اتنا خوش قسمت نہیں کہ اُن کے پاس اتنی زمین ہو چنانچہ کئی سری لنکن اب کٹھل (جیک فروٹ) کو اپنا رہے ہیں۔ انوما کہتی ہیں کہ ’ہر دوسرے باغیچے میں آپ کو کٹھل کا درخت نظر آئے گا۔ اب سے کچھ عرصے پہلے تک لوگ کٹھل پر توجہ ہی نہیں دیتے تھے۔ یہ درختوں سے گرتا اور اکثر کچرے کی نذر ہو جاتا۔‘

اس ملک میں بجلی کی فراہمی بھی اکثر معطل رہتی ہے چنانچہ زیادہ تر کاروبار ڈیزل سے چلنے والے جنریٹرز کا استعمال کرتے ہیں مگر ایندھن کی قیمتوں میں بھی 30 فیصد کا اضافہ ہوا ہے حالانکہ نائیجیریا تیل کی دولت سے مالامال ہے مگر اس کے پاس کوئی ریفائنریاں نہیں اور اسے تمام تر ڈیزل باہر سے درآمد کرنا پڑتا ہے۔

دو سال بعد اب وہ 75 لوگوں کو ہفتے میں تین مرتبہ کھانا کھلا رہی ہیں۔ جسٹینا اس وبا سے پہلے ایک کچن اسسٹنٹ تھیں اور اب وہ اپنی برادری میں ایک لیڈر سی بن گئی ہیں۔ ’میں لوگوں کے دروازوں پر جاتی ہوں اور مدد مانگتی ہوں۔‘

حال ہی میں قیمتوں میں اضافے کے باعث جسٹینا نے گوشت کھلانا بند کر دیا ہے۔ وہ خون، جگر، ہڈیوں اور پوٹے کا استعمال کرتی تھیں مگر پھر کلیجی بھی مہنگی ہو گئی اور اُنھوں نے اسے تلے ہوئے انڈوں سے بدل دیا۔ جب تیل کی قیمت بڑھ گئی تو اُنھوں نے لوگوں کو انڈے دینے شروع کر دیے تاکہ وہ خود ہی انھیں ابال لیں۔

اُنھوں نے حال ہی میں اپنے خریداری کے بل میں اضافہ نوٹ کیا تھا۔ وہ دو بچوں کی ماں ہیں جنھیں اپنے والدین، بہنوں، بھانجوں اور بھانجیوں کے لیے باقاعدگی سے کھانا پکڑنا پڑتا ہے۔ چنانچہ وہ بہت زیادہ چکن خریدتی ہیں۔

عالمی عوامل کی وجہ سے بھی ایندھن اور اجناس کی قیمتوں میں اضافہ ہوا ہے۔ چین سوائن فلو کے بعد اپنے پاس سوروں کی تعداد بڑھا رہا ہے، جنوبی امریکہ میں قحط آیا ہوا ہے اور یوکرین میں جنگ جاری ہے۔

وہ کہتی ہیں کہ ’بدقسمتی سے سب سے زیادہ نقصان چھوٹے فارمرز اور مرغی فروشوں کو ہو رہا ہے، نہ کہ بڑے تاجروں کو جنھوں نے فارمرز کی ضرورت کی ہر چیز کی قیمت بڑھا دی ہے۔


Summary: پاکستان گذشتہ کئی ماہ سے ایک معاشی گرداب میں پھنسا ہوا ہے۔ روپے کی گرتی قدر، توانائی کی بڑھتی ہوئی قیمتوں اور حالیہ تاریخ کی بلند ترین شرحِ مہنگائی کے درمیان گھرے ہوئے عوام اس وقت شدید مشکلات کے شکار ہیں۔

اگر پاکستان دوبارہ آئی ایم ایف کے پاس نہیں جانا چاہتا تو اسے کیا کرنا ہو گا

مہنگائی اور معاشی مشکلات اس وقت ایک عالمی مسئلہ ہیں اور دنیا کی سب سے بڑی معیشت امریکہ میں بھی کساد بازاری کے خدشات ظاہر کیے جا رہے ہیں۔

پاکستان بھی گذشتہ کئی ماہ سے ایک معاشی گرداب میں پھنسا ہوا ہے۔ روپے کی گرتی قدر، توانائی کی بڑھتی ہوئی قیمتوں اور حالیہ تاریخ کی بلند ترین شرحِ مہنگائی کے درمیان گھرے ہوئے عوام، اس وقت شدید مشکلات کے شکار ہیں۔

اب سے چند دن قبل جب ہم نے موجودہ معاشی صورتحال پر آپ کے سوالات طلب کیے تھے تو ایک سوال جو سب سے زیادہ پوچھا گیا تھا وہ یہ کہ کیا پاکستان دیوالیہ ہونے والا ہے اور کیا معاشی صورتحال میں کچھ بہتری آنے کی توقع ہے؟

شروعات کرتے ہیں ڈالر کی قیمت سے جو 28 جولائی کو تاریخ کی بلند ترین سطح یعنی 240 روپے کو چھونے کے بعد اب تیزی سے نیچے آ رہی ہے اور گرتے گرتے 213 روپے تک پہنچ گئی ہے۔

معاشی تجزیہ کار و صحافی خرم حسین کہتے ہیں کہ ڈالر کی قیمت میں جولائی کے بعد سے جو کمی کا رجحان دیکھا جا رہا ہے وہ پاکستانی برآمد کنندگان کی جانب سے پیسہ واپس لانے اور کم ہوتی ہوئی برآمدات کی وجہ سے ہے۔

وہ کہتے ہیں کہ اس وقت حکومت کے پاس آپشنز بہت کم ہیں کیونکہ صنعتیں اپنی پیداوار بڑھانے کے لیے سبسڈیز مانگیں گی جو کہ حکومت کے لیے مالی مشکلات اور آئی ایم ایف معاہدوں کی وجہ سے دینا ممکن نہیں جبکہ بلند شرحِ سود اور گیس کی کمی کی وجہ سے بھی کاروبار کے لیے مشکلات اپنی جگہ موجود ہیں۔

پاکستان گذشتہ 75 برس میں کئی مرتبہ آئی ایم ایف سے امداد طلب کر چکا ہے اور بسا اوقات ایسا بھی ہوا ہے کہ آئی ایم ایف کی شرائط پوری نہ ہونے کی وجہ سے پروگرام تعطل کا شکار ہوا۔

عزیر یونس کہتے ہیں کہ اب چونکہ پاکستان میں عام انتخابات کا وقت قریب ہے، اس لیے آئی ایم ایف سے کیے گئے سخت معاہدے کی شرائط کو توڑنا ایک سیاسی مجبوری بن جائے گی، چنانچہ یہ ہو سکتا ہے کہ اگلے برس ہمیں پھر ایسی ہی مالیاتی صورتحال کا سامنا کرنا پڑے۔

ماہرین اکثر و بیشتر اس بات پر زور دیتے رہے ہیں کہ پاکستان اگر چاہتا ہے کہ آئی ایم ایف کے پاس واپس نہ جائے تو اسے اپنے معاشی ڈھانچے میں بے حد اصلاحات کی ضرورت ہے۔

وہ تاجروں پر سے ٹیکس ہٹانے کے حکومتی اقدام کی جانب اشارہ کرتے ہوئے کہتے ہیں کہ اس طرح کے اقدامات مشکلات پیدا کیے رکھیں گے تاہم اگر پاکستان چاہتا ہے کہ وہ واقعی اپنے پیروں پر کھڑا ہو جائے تو اسے اپنے زرعی، ریٹیل، اور ریئل سٹیٹ شعبوں پر ٹیکسز لگانے ہوں گے مگر ساتھ ہی ساتھ کاروبار کے لیے سازگار ماحول بھی پیدا کرنا ہو گا۔


Summary: پاکستان میں مہنگائی کی حالیہ لہر سے ہر شہری ہی پریشان دکھائی دیتا ہے۔ اس کے نتیجے میں جہاں لوگ گھر کے ماہانہ اخراجات کا نئے سِرے سے حساب کتاب اور خرچوں میں کٹوتی کر رہے ہیں، وہیں تعلیمی اداروں میں بڑھتی فیسوں نے والدین کو اپنے بچوں کے سکول تبدیل کرنے پر بھی مجبور کر دیا ہے۔

تعلیمی اخراجات سے پریشان والدین: ’مہنگائی کے خلاف کس عدالت میں مقدمہ کریں‘

’میری بیٹی نے دس سال اس سکول میں گزارے لیکن کسی نے یہ تک نہیں پوچھا کہ آپ کیوں اچانک سے سکول چھڑوا رہے ہیں۔ اب میں نے بچوں کا داخلہ اکیڈمی میں کروا دیا ہے۔ 21000 سے ماہانہ فیس 9000 پر پہنچ گئی ہے۔ ایسا لگ رہا ہے کسی نے بہت بھاری بوجھ میرے کندھوں سے اٹھا دیا ہو۔‘

احمد نے کہا کہ ’اس میں تو فرق آیا ہے لیکن کیا اور کوئی حل ہے؟ یہاں پر مسئلہ یہ ہے کہ پاکستان میں پرائیوٹ سکولوں کے مدمقابل کوئی نہیں۔ ہمارے زمانے میں گورنمنٹ سکول سے پڑھ کر بھی بچے اچھے نمبر لے لیتے تھے۔ اب پرائیوٹ سکول میں پڑھانا لازم ہو گیا ہے کیونکہ سرکاری سکولوں کی حالت صحیح نہیں۔ وہاں کوئی نہیں چاہے گا کہ ان کے بچے پڑھیں اور اس بات کا فائدہ باقی اٹھا لیتے ہیں۔‘

منصور احمد کے مطابق ’یہاں فیس کے علاوہ بھی اخراجات ہیں۔ سکول میں فنکشن ہیں، بچے سوشلائز کر رہے ہیں۔ پھر انھیں برتھ ڈے پارٹی میں جانا ہے۔ اس سب کے لیے بہت سارے پیسے چاہییں اور یہ اضافی خرچے اور فیس آپ نہیں بھر پاتے ہیں۔‘

منصور نے بتایا کہ سکول کی انتظامیہ نے بات کرنے پر اپنے مسائل گنوائے کہ کیسے ڈالر کا ریٹ بڑھ گیا ہے اور اس کے نتیجے میں زمین کا کرایہ بڑھ گیا ہے جس کی وجہ سے فیس میں اضافہ کیا گیا ہے۔

انھوں نے بتایا کہ ہر ماہ ایک نیا اضافہ ہو رہا ہے۔ ’پہلے کہا گیا کہ ہر سیشن کے ساتھ نئی کتابیں لینی پڑیں گی۔ ہم نے کہا کہ گھر پر بڑے بچوں کی اسی کورس کی کتابیں موجود ہیں اور باقی دو بچے وہ ہی استعمال کر لیں گے تو کہا کہ نہیں کورس تھوڑا مختلف ہوا ہے۔ پھر کہا گیا کہ جہاں سے کتابیں لے رہے ہیں یونیفارم بھی وہیں سے لیں۔ ان کتابوں اور یونیفارم کا خرچہ الگ ہے۔‘

انھوں نے بتایا کہ ’سکول والے کتابیں خود دے دیتے ہیں۔ یونیفارم کا انتظام بھی کر دیتے ہیں اور سکول میرے گھر سے نزدیک بھی ہے تو میں بچوں کو خود پیدل چھوڑ کر آجاتا ہوں۔‘

انھوں نے کہا کہ ’میں نے پوری کوشش کرلی ہے کہ کسی طرح ان اخراجات کو پورا کر لوں۔ میری ماہانہ تنخواہ 80 ہزار روپے ہے۔ میرے گھر کا خرچہ 40 ہزار روپے ہے۔ دو بچوں کے سکول کا خرچ 35 ہزار روپے ہے اور اب بتایا گیا ہے کہ ڈالر ریٹ میں اضافے کے بعد اس فیس میں مزید اضافہ ہو گا۔‘


Summary: یہ سالانہ بنیادوں پر 90 فیصد اضافہ ہے اور توانائی برآمد کرنے والی دنیا کی سب سے بڑی کمپنی کی اب تک کی سب سے بڑی آمدنی ہے۔

سعودی تیل کمپنی نے منافع کمانے کا اپنا ہی ریکارڈ توڑ ڈالا

سعودی عرب کی سب سے بڑی تیل کمپنی سعودی آرامکو نے سنہ 2022 کی دوسری سہ ماہی میں 48 ارب 40 کروڑ ڈالر کا منافع کما کر اپنا ہی ریکارڈ توڑ دیا ہے۔

یوکرین پر روس کے حملے کے بعد سے تیل اور گیس کی قیمتوں میں بے پناہ اضافہ ہوا ہے۔

روس دنیا میں تیل کے سب سے بڑے برآمد کنندگان میں سے ہے مگر مغربی ممالک نے توانائی کے لیے روس پر انحصار کم کرنے کا اعلان کر رکھا ہے۔

خبر رساں ادارے بلومبرگ کے مطابق اس سعودی کمپنی کے منافعے کی رقم سٹاک مارکیٹ میں لسٹڈ کسی بھی کمپنی کا سب سے بڑا سہ ماہی منافع ہے۔

ریکارڈ منافعے کے علاوہ اس سرکاری کمپنی نے یہ بھی اعلان کیا کہ وہ تیسری سہ ماہی میں اپنے ڈیویڈینڈ کی رقم 18.8 ارب ڈالر ہی رکھے گی اور کوئی تبدیلی نہیں کرے گی۔

کمپنی کا یہ بھی کہنا ہے کہ وہ طلب کو پورا کرنے کے لیے اپنے آپریشنز میں وسعت لاتی رہے گی۔

آرامکو کے صدر اور چیف ایگزیکٹیو امین نصر نے کہا کہ 'جہاں عالمی مارکیٹ میں عدم استحکام اور اقتصادی غیر یقینی اب بھی موجود ہے وہیں اس سال کے پہلے نصف میں ہونے والے واقعات سے ہمارے اس موقف کو تقویت ملتی ہے کہ ہماری صنعت میں سرمایہ کاری کا جاری رہنا منڈیوں میں رسد کی وافر فراہمی اور متبادل توانائی کی جانب ہموار انداز میں منتقلی یقینی بنانے کے لیے ضروری ہے۔'

اُنھوں نے مزید کہا کہ درحقیقت اُنھیں توقع ہے کہ تیل کی طلب میں منفی معاشی پیش گوئیوں کے باوجود اگلی ایک دہائی تک اضافہ ہوتا رہے گا۔

واضح رہے کہ یوکرین پر روسی حملے سے پہلے سے تیل کی قیمتوں میں اضافہ ہو رہا تھا کیونکہ کووڈ 19 سے بحالی کے دور میں دنیا بھر میں تیل کی طلب میں اضافہ ہو رہا تھا جبکہ اس کی رسد کم تھی۔

دنیا میں تیل پیدا کرنے والی سب سے بڑی کمپنیوں ایگزون موبل، شیورون اور برٹش پیٹرولیم سبھی نے رواں سال بھاری منافعے ظاہر کیے ہیں جس کے باعث حکومتوں سے مطالبہ کیا جا رہا ہے کہ وہ ان کمپنیوں پر بھاری ٹیکس عائد کریں۔

جون میں امریکہ کے صدر جو بائیڈن نے کہا تھا کہ ایگزون موبل نے "اس سال خدا سے بھی زیادہ پیسہ بنا لیا ہے۔'

سعودی عرب تیل پیدا کرنے والے ممالک کی تنظیم اوپیک کا سب سے بڑا پیداواری ملک ہے۔ گذشتہ ہفتے اوپیک+ نے تیل کی پیداوار میں معمولی سے اضافے کی منظوری تھی تاکہ بلند قیمتوں کو نیچے لایا جا سکے۔ مگر اس کے باوجود پیداوار میں تازہ ترین اضافہ بھی حالیہ مہینوں کے مقابلے میں کافی سست رو ہے۔

یہ فیصلہ صدر جو بائیڈن سمیت کئی عالمی رہنماؤں کے لیے ایک دھچکا تھا کیونکہ وہ تیل کی پیداوار میں اضافے کا مطالبہ کر رہے تھے۔


Summary: بلومبرگ نے سنہ 2021 میں اس کاروباری خاتون کی کل دولت کا تخمینہ تقریباً 33.9 ارب ڈالرز لگایا تھا، جو گذشتہ ماہ جولائی میں کیے گئے اندازے کے مطابق کم ہو کر 16.1 ارب ڈالرز رہ گئی ہے۔

ایشیا کی امیر ترین خاتون جس نے اپنی آدھی دولت ایک سال میں گنوا دی

برسوں سے جس خاتون کی دولت چین سے باہر بھی شہ سرخیوں، تبصروں اور حساب کتاب کا مرکز رہی ہے۔ وہ ہیں صرف 41 سالہ چین کی شہری یانگ ہوئیان، جو نہ صرف چین کی امیر ترین شخصیت میں شامل ہوتی ہیں بلکہ وہ ایشیا کی بھی امیر ترین عورت ہیں۔

ایک دہائی قبل جب سے انھیں ان کے والد کی جانب سے وراثت میں ایک رئیل سٹیٹ ایمپائر ملی ہے ان کی دولت میں مسلسل اضافہ ہی ہوا ہے۔ لیکن سنہ 2022 میں ان کے لیے چیزیں بدل گئیں، گذشتہ ایک برس کے دوران انھیں شدید معاشی نقصان اور تباہی کا سامنا کرنا پڑا ہے۔

بلومبرگ کی ارب پتی افراد کی فہرست کے مطابق گذشتہ برس کے دوران یانگ کی دولت میں مجموعی طور پر 52 فیصد سے زیادہ کمی ہوئی ہے۔

چین میں رئیل اسٹیٹ کی بری حالت کی وجہ  سنہ 2020 سے اس شعبے میں مکانات کی قیمتوں میں کمی، خریداروں کی مانگ میں کمی اور قرض کی ادائیگی میں صارفین کا دیوالیہ ہونے کے بحران کے باعث سنگین مسائل سامنے  آئے ہیں جس نے ملک کے چند بڑے ڈویلپرز کو متاثر کیا ہے۔

بلومبرگ کے مطابق، ان کے بعد کیمیکل فائبر کی صنعت سے وابستہ خاتون فین ہونگ وے کا نمبر آتا ہے، جن کے اثاثے بھی تقریباً 16 بلین ڈالر ہیں۔

گوانگزو میں 1992 میں قائم کی گئی ریئل سٹیٹ کمپنی، کنٹری گارڈن ہولڈنگز ہانگ کانگ میں اپنے آئی پی او کے بعد کامیاب ہوئی اور وہاں اس نے  تقریباً 1.6 بلین ڈالر اکٹھے کیے، جو کہ گوگل کے 2004 کے امریکی آئی پی او کے بعد کے برابر ہے۔

اور ایسا اس لیے تھا کہ کیونکہ سنہ 2020 سے ملک کی رئیل اسٹیٹ مارکیٹ میں زیادہ پیچیدگیاں شروع ہو گئی تھیں، اور اس کی وجہ صرف کورونا وبا نہیں تھی بلکہ اس کی وجہ چینی حکام کی جانب سے رئیل اسٹیٹ کے شعبے میں ضرورت سے زیادہ قرضوں کو روکنے کی کوشش کرنا تھی۔

یہ بحران اس وقت مزید بڑھ گیا جب چین کی سب سے زیادہ مقروض رئیل اسٹیٹ کمپنی ایورگرانڈ سنہ 2021 میں مہینوں کے مالی مسائل کے بعد دیوالیہ ہو گئی

اس سب صورتحال نے کنٹری گارڈن کمپنی جوکووڈ وبا کی ابتدا میں بھی کامیابی سے کام کرتی رہی کو بھی مالی مشکلات کا سامنا کرنا پڑا اور یہاں تک کہ گذشتہ جولائی میں اس  کمپنی کو پیسے اکٹھے کرنے کے لیے اپنے حصص کو 13 فیصد کم قیمت پر فروخت کرنا پڑا تھا۔

گزشتہ جولائی میں ایک رپورٹ میں کریڈٹ ریٹنگ ایجنسی ایس اینڈ پی نے اندازہ لگایا تھا کہ اس سال چین میں قرض اور گروی رکھے جانے پر ہڑتالوں کے باعث جائیداد کی فروخت میں ایک تہائی کمی آ سکتی ہے۔


Summary: لبنان میں اقتصادی بحران کے باعث بینکوں نے رقم نکلوانے کی حدود مقرر کر رکھی ہیں۔

لبنان میں بینک والوں کو یرغمال بنانے والا مسلح شخص عوام کا ‘ہیرو‘ بن گیا!

جلد ہی عوام کی بڑی تعداد بینک کے باہر جمع ہو گئی اور مذکورہ شخص کے حق میں نعرے بازی کرنے لگے

لبنان میں عوام ایک ایسے شخص کو ہیرو قرار دے رہے ہیں جس نے بیروت کے ایک بینک سے اپنی رقم نکلوانے میں ناکامی پر پورے بینک کو چھ گھنٹے تک یرغمال بنائے رکھا۔

واضح رہے کہ اقتصادی بحران کے باعث لبنان میں بینکوں نے رقم نکلوانے کی حدود مقرر کر رکھی ہیں۔

خبر رساں ادارے اے ایف پی کے مطابق مذکورہ شخص رائفل لے کر بینک میں داخل ہوا، پیٹرول چھڑکا اور کہا کہ ہسپتال کے بلوں کی ادائیگی کے لیے اس کی رقم دی جائے۔

ان کے اس اقدام نے جلد ہی عوامی حمایت حاصل کر لی اور بینک کے باہر جمع ہونے والے لوگ نعرے بازی کرنے لگے کہ ’تم ہیرو ہو۔‘

بالآخر یہ معاملہ کسی نقصان کے بغیر حل ہو گیا اور ایک مقامی ٹی وی چینل ایل بی سی ٹی وی کے مطابق اس شخص کو اپنی بچت کردہ رقم میں سے 35 ہزار ڈالر نکلوانے کی اجازت دے دی گئی۔

بعد میں پولیس نے فیڈرل بینک کی حمرہ سٹریٹ برانچ سے یرغمالیوں اور مذکورہ شخص کو نکال لیا۔ حکام نے اب تک یہ نہیں بتایا ہے کہ کیا مذکورہ شخص کو مقدمے کا سامنا کرنا ہو گا یا نہیں۔

ایل بی سی کے مطابق مذکورہ شخص کے خاندان کے کچھ افراد ہسپتال میں تھے، اس لیے اُنھیں پیسوں کی سخت ضرورت تھی۔

اس شخص کے بھائی نے صحافیوں کو بتایا کہ ’میرے بھائی کے بینک اکاؤنٹ میں دو لاکھ 10 ہزار ڈالر پڑے ہیں اور وہ ہسپتال کے بل ادا کرنے کے لیے صرف ساڑھے پانچ ہزار ڈالر نکالنا چاہ رہا تھا۔‘

بینک کے باہر موجود اس شخص کی اہلیہ اور بھائی نے کہا کہ ’ہر کسی کو اپنے حق‘ تک رسائی حاصل کرنے کے لیے ’یہی کرنا چاہیے۔‘

لبنان میں بینک اکاؤنٹس پر سخت پابندیوں کے باعث عوام میں غم و غصہ پایا جاتا ہے۔ یہ پابندیاں سنہ 2019 سے نافذ ہیں۔ اس کے علاوہ ملک سے پیسے باہر بھیجنے پر بھی پابندیاں ہیں۔

یہ ملک اس وقت دنیا میں حالیہ دور کے بدترین اقتصادی بحرانوں میں سے ایک کا سامنا کر رہا ہے جس کی وجہ سے خوراک اور دواؤں کی قلّت ہے جبکہ اخراجاتِ زندگی بڑھ رہے ہیں۔

بینک کی برانچ کے باہر مظاہرین بینکوں کے خلاف نعرے بازی کرتے نظر آئے۔

لبنان کی بینک ایمپلائز یونین کے صدر جارج الحاج نے اے ایف پی کو بتایا کہ ’اس طرح کے واقعات ہوتے رہتے ہیں۔‘

واضح رہے کہ جنوری میں ایک مشتعل صارف نے لبنان ہی کے ایک بینک میں درجنوں افراد کو یرغمال بنا کر اپنے پیسے ڈالروں میں نکلوانے کا مطالبہ کیا تھا۔

لبنان کی مقامی کرنسی کی قدر اس بحران کے آغاز سے اب تک 90 فیصد کم ہوئی ہے اور اقوامِ متحدہ کا کہنا ہے کہ ملک کی 80 فیصد آبادی غربت کی شکار ہے۔


Summary: افغانستان پر طالبان کے قبضہ کے دوران بی بی سی کے نامہ نگار سکندر کرمانی وہاں موجود تھے اور اب ایک برس بعد دوبارہ انھوں نے افغانستان کا دورہ کیا اور ان افراد سے ملاقات کی، جن سے وہ گذشتہ برس ملے تھے اور یہ جاننے کی کوشش کی ہے کہ ان کی زندگیوں میں کیا تبدیلی آئی ہے۔

طالبان حکومت کا ایک سال: طالبان کا سنائپر جو اب سرکاری ادارے میں ڈائریکٹر ہے

گذشتہ برس اگست میں جب طالبان نے افغانستان پر قبضہ کیا تب سے اب تک سینکڑوں افغان شہریوں کی زندگیاں بدل گئی ہیں۔ گذشتہ ایک برس کے دوران دسیوں ہزار افغان شہریوں نے ملک چھوڑ دیا ہے، بیشتر لڑکیوں کے سیکنڈری سکولوں کو بند کرنے کا حکم دیا گیا ہے اور ملک میں غربت میں اضافہ ہو رہا ہے لیکن چار دہائیوں میں پہلی بار ملک تشدد کی لپیٹ میں نہیں اور یہاں بدعنوانی میں بھی واضح کمی آئی ہے۔

افغانستان پر طالبان کے قبضہ کے دوران بی بی سی کے نامہ نگار سکندر کرمانی وہاں موجود تھے، اور اب ایک برس بعد دوبارہ انھوں نے افغانستان کا دورہ کیا اور ان افراد سے ملاقات کی، جن سے وہ گذشتہ برس ملے تھے۔

اس وقت جب ہم نے ان سے بات کی تھی تو ان کی آنکھوں میں سختی اور سرد مہری تھی۔ اس گفتگو کے دوران جب ہم نے ان سے پوچھا تھا کہ وہ اس تشدد کو کیسے جائز قرار دیتے ہیں تو انھوں نے جواب دیا تھا کہ ’ہم شہریوں کو نقصان نہ پہنچانے کی پوری کوشش کر رہے ہیں لیکن یہ لڑائی ہے اور لوگ مریں گے۔ ہم یہاں افغانستان میں اسلامی نظام کے علاوہ کوئی اور چیز قبول نہیں کریں گے۔‘

انھوں نے مجھے بتایا کہ انھوں نے اندازاً  افغان سکیورٹی فورسز کے درجنوں اہلکاروں کو ہلاک کیا اور دس مختلف واقعات میں وہ زخمی ہوئے تھے تاہم طالبان کے اقتدار پر قبضہ کرنے کے بعد انھیں بلخ صوبے میں لینڈ اینڈ اربن ڈویلمپنٹ کا ڈائریکٹر تعینات کر دیا گیا۔

اب ایک سال بعد اپنے دفتر میں اپنی ایک جانب اسلامی امارات کا سفید و سیاہ جھنڈا لگائے، لکڑی کے میز کے پار بیٹھے وہ ابھی بھی اپنی نئی زندگی میں مطابقت پیدا کرنے کی کوشش کرتے دکھائی دیے لیکن ان کا کہنا ہے کہ وہ اپنے فرائض اور کردار کی اہمیت کو سمجھتے ہیں۔

طالبان امریکہ پر افغانستان کے مرکزی بینک کے ذخائر کو منجمد کرنے کا الزام عائد کرتے ہیں۔ مغربی سفارتکاروں نے اکثر یہ تجویز کیا ہے کہ طالبان کی خواتین سے متعلق جابرانہ پالیسیوں کا مطلب ہے کہ افغان عوام کے لیے کسی بھی مدد کا مطلب ان کی حکومت سے بالا ہو کر کرنا ہے۔

افغانستان میں طالبان پر سرعام تنقید کم ہوتی جا رہی ہے لیکن طالبان کی جیت نے چند لوگوں کی زندگیوں کو بہتر بنانے میں مدد کی ہے تاہم بہت سے دوسرے لوگ یہ محسوس کرتے ہیں کہ جس ملک کی تعمیر میں انھوں نے مدد کی تھی وہ ان کی آنکھوں کے سامنے ختم ہو رہا ہے اور وہ اس بات پر گہری تشویش میں مبتلا ہیں کہ اسے کس چیز سے تبدیل کیا جا رہا ہے۔


Summary: پاکستان کی معیشت اس وقت جمود کا شکار ہے۔ اشیائے خوردونوش کی بڑھتی قیمتوں، تنزلی کے شکار روپے اور توانائی کی قلت نے ایک معاشی بحران کو جنم دیا ہے۔ دوسری جانب سیاسی طور پر بھی پاکستان اس وقت دو سیاسی کیمپوں میں تقسیم نظر آ رہا ہے۔ تو کیا قبل از وقت انتخابات ہونے سے حالات بہتر ہو سکتے ہیں؟

کیا پاکستان میں نئے انتخابات سے مہنگائی کم ہو جائے گی؟

پاکستان کی معیشت اس وقت جمود کا شکار ہے۔ اشیائے خوردونوش کی بڑھتی قیمتوں، مہنگائی، تنزلی کے شکار روپے اور توانائی کی قلت نے ایک معاشی بحران کو جنم دیا ہے۔

سیاسی طور پر بھی پاکستان اس وقت دو سیاسی کیمپوں میں تقسیم نظر آ رہا ہے اور ایسے میں سیاستدان ایک دوسرے پر ’غدار، بیرونی ایجنٹ اور کرپٹ مافیا‘ جیسے الزامات لگا رہے ہیں۔

سابق وزیراعظم عمران خان کے مطابق پاکستان کے تمام سیاسی اور معاشی مسائل کا حل جلد از جلد نئے انتخابات کے انعقاد میں ہے۔ 18 جولائی کو اپنے ایک خطاب میں ان کا کہنا تھا کہ ’جب تک سیاسی بحران ختم نہیں ہو گا ہماری معیشت اور مزید نیچے جائے گی۔‘

ان کا کہنا ہے کہ مارکیٹس واضح حالات کا تقاضا کرتی ہیں اور پاکستان میں کسی بھی سیاسی جماعت نے اس بارے میں کوئی واضح منصوبہ نہیں بنایا ہوا کہ اگر وہ الیکشن جیت جاتی ہیں تو وہ معیشت کو کیسے چلانا چاہتی ہیں۔

بی بی سی اردو سے بات کرتے ہوئے انھوں نے کہا کہ ’جو بھی اقتدار میں آئے گا، وہ مثلاً ٹیکس یا انفراسٹرکچر کی ترقی یا زراعت کے ضمن میں کون سی پالیسیاں مرتب کرے گا؟ ان کا وزیر خزانہ کون ہو گا؟ ان تفصیلات پر بات کرنا ضروری ہے۔ اگر آپ یہ تفصیلات کسی سیاسی جماعت یا اسٹیبلشمنٹ سے پوچھیں گے تو کوئی جواب نہیں ملے گا۔‘

عمیر جاوید کی دلیل ہے کہ سیاسی مینڈیٹ منقسم ہے۔ وہ کہتے ہیں کہ ’اب یہ نظر آ رہا ہے کہ اتحادی حکومت کے ذریعے ایک اقلیتی حکمرانی قائم ہے۔ کم از کم انتخابات سے تمام سیاسی جماعتوں کو اس بات کا تو ادراک ہو جائے گا کہ وہ کہاں کھڑی ہیں۔‘

عمیر جاوید کہتے ہیں کہ ’اگر کوئی انتخابی نتائج کو قبول نہیں کرتا تو پھر آپ کے پاس سیاسی عدم استحکام کا ایک اور دور ہوگا۔ پی ٹی آئی نے تاریخی طور پر انتخابی نتائج کو تباہ کن طریقوں سے چیلنج کیا ہے۔‘

پچھلے مہینے کی ایک بیٹھک میں اتحادی حکومت نے فیصلہ کیا کہ وہ عمران خان کے مطالبے کے مطابق قبل از وقت انتخابات نہیں کرائے گی اور اگست 2023 کو ختم ہونے والی اپنی مدت پوری کرے گی۔جمعیت علمائے اسلام کے سینئیر رہنما کامران مرتضی نے بی بی سی اردو سے بات کرتے ہوئے اعتراف کیا کہ یہ فیصلہ اتنا آسان نہیں تھا۔  ٹیلی فون پر بات کرتے ہوئے ان کا کہنا تھا کہ ’پی ڈی ایم نے ایک بہت بڑا رسک لیا ہے۔‘

اب ان کا کہنا ہے کہ ملک میں سیاسی عدم استحکام براہ راست معیشت پر اثر ڈال رہا ہے اور مارکیٹ میں الجھن پھیلا رہا ہے۔ عمر چیمہ نے اپنی بات جاری رکھتے ہوئے کہا کہ ’لیکن محض الیکشن کروانے سے تو معاملات حل نہیں ہوں گے۔ جب تک صاف شفاف انتخابات نہیں ہوتے سیاسی استحکام نہیں آئے گا۔‘


Summary: پاکستان میں بدھ کے روز ڈالر کی قیمت میں لگ بھگ 10 روپے کی کمی ریکارڈ کی گئی جو نومبر 1998 کے بعد بننے والا نیا ریکارڈ ہے۔ مگر اس ریکارڈ کمی کی وجوہات کیا ہیں اور یہ سلسلہ کب تک جاری رہ سکتا ہے اور اس کا عام آدمی کو کیسے فائدہ پہنچے گا۔

ڈالر کی قدر میں ایک دن میں 10 روپے کی ریکارڈ کمی کی وجوہات کیا ہیں؟

یاد رہے کہ بدھ کے روز پاکستان میں ڈالر کی قیمت میں ریکارڈ 9.58 روپے کی کمی ہوئی ہے جو ایک دن میں ڈالر کی قیمت میں ہونے والی کمی کا ملک میں نیا ریکارڈ ہے۔ اس سے پہلے ایک دن میں سب سے بڑی کمی کا ریکارڈ دو نومبر 1998 کو بنا تھا جب ایک دن میں ڈالر کی قیمت 5.1 روپے کم ہوئی تھی۔

ملک بوستان کے مطابق آئی ایم ایف کی جانب سے آنے والا مثبت بیان بھی ڈالر کی قیمت میں کمی کی وجہ بنا ہے۔ انھوں نے کہا کہ آرمی چیف کی جانب سے قرض کے حصول کی غرض سے امریکی حکام کو فون اور اس کے بعد آئی ایم ایف کی جانب سے جاری ہونے والے بیان جس میں بتایا گیا کہ پاکستان کی جانب سے سارے اقدامات مکمل ہو چکے ہیں، نے آئی ایم ایف کے قرضے کی اگلی قسط کے جاری ہونے کے امکانات کو بڑھا دیا ہے اور اس عمل نے روپے کی قدر کو سہارا دیا۔

پاک کویت انویسٹمنٹ کمپنی کے ہیڈ آف ریسرچ طارق سمیع اللہ نے بی بی سی کو بتایا کہ بڑی عید کے بعد ترسیلات زر میں بھی واضح ہوا اور ایکسپورٹرز بھی ڈالر مارکیٹ میں لا رہے ہیں جب کہ کم درآمدات کی وجہ سے امپورٹرز کی جانب سے ڈالر کی طلب بھی کم ہوئی ہے جس نے روپے کی قدر کو سہارا دیا اور اس میں ریکوری کا عمل گذشتہ کئی دنوں سے دیکھا جا رہا تھا جو بدھ کے روز ملکی تاریخ میں ریکارڈ قائم کر گیا۔

ڈالر کی قیمت میں ہونے والی کمی کے عام آدمی پر معاشی اثرات کے بارے میں بات کرتے ہوئے سمیع اللہ طارق نے کہا کہ اگر ڈالر کی قیمت میں مزید کمی ہوتی ہے تو اس کا فائدہ عام آدمی کو تیل اور دوسری خوردنی چیزوں کی قیمتوں میں کمی کی صورت میں ملے گا، کیونکہ پاکستان میں تیل، خوردنی تیل، گندم اور دالیں تک درآمد ہوتی ہیں جو ڈالر مہنگا ہونے کی وجہ سے پاکستان میں ماضی قریب میں کافی مہنگی ہوئیں۔

انھوں نے کہا بدھ کے روز جو کمی ہوئی اگر اس کا رجحان برقرار رہتا ہے تو اس کا فائدہ لازمی طور پر مقامی صارفین کو تیل کی قیمت میں کمی کی صورت میں ہو گا۔ انھوں نے کہا کہ اگر ڈالر کی قیمت میں ہونے والی دس روپے کی کمی کو ایک دن میں لیا جائے تو اس سے دس سے پندرہ روپے کمی کا فائدہ تیل کی ایک لیٹر قیمت کی صورت میں صارفین کو ملے گا تاہم اس کے لیے ضروری ہے کہ یہ رجحان برقرار رہے اور جب اوسط نکالی جائے تو ڈالر کی قیمت میں کمی کی وجہ سے تیل مصنوعات کی درآمدی لاگت ڈالروں میں کم ہو۔


Summary: پاکستان بھر میں بجلی کے صارفین جولائی کے مہینے میں بجلی کے بلوں میں بہت زیادہ ہونے والے اضافے کی شکایت کرتے نظر آتے ہیں۔ ان کے مطابق بجلی کے بلوں میں ہونے والا اضافہ جولائی کے مہینے کے بل میں ہوا جبکہ اس مہینے انھوں نے بجلی کی طویل لوڈ شیڈنگ کو بھی برداشت کیا۔ آخر ا سکی وجوہات کیا ہیں؟

جولائی میں بجلی کے بل جیبوں پر بھاری کیوں پڑے؟

کراچی میں جوس کارنر چلانے والے یاسر بھی بجلی کا بل زیادہ آنے پر خاصے پریشان ہیں۔ وہ بتاتے ہیں کہ ان کا جولائی کا بل تو زیادہ آیا ہے تاہم اس کے ساتھ ان کے بل میں تین ہزار ریٹیلر ٹیکس بھی لگا ہوا ہے جس کی وجہ سے انھیں زیادہ اضافی بل ادا کرنا پڑا۔

پاکستان بھر میں بجلی کے صارفین جولائی کے مہینے میں بجلی کے بلوں میں ہونے والے اضافے کی شکایت کرتے نظر آتے ہیں۔ ان کے مطابق بجلی کے بلوں میں ہونے والا اضافہ جولائی کے مہینے کے بل میں ہوا جبکہ اس مہینے انھوں  نے بجلی کی طویل لوڈ شیڈنگ کو بھی برداشت کیا۔

پاکستان میں بجلی کے شعبے کے امور کے تجزیہ کار بل میں اضافے کی مختلف وجوہات پر بات کرتے ہوئے کہتے ہیں کہ اس میں سب سے بنیادی فرق فیول ایڈجسٹمنٹ سرچارج نے ڈالا، جس کی وجہ سے جولائی کے بل بہت زیادہ آئے۔

انھوں نے کہا کہ بجلی پیدا کرنے کے لیے درآمدی فیول جیسے گیس، کوئلہ اور فرنس آئل کی قیمتوں میں اضافہ ہوا تو اس اضافے کو فیول ایڈجسٹمنٹ سرچارج کی صورت میں صارفین سے وصول کیا گیا۔

توانائی کے شعبے کے ماہر فرحان محمود نے کہا کہ پاکستان میں بجلی کی پیداوار مہنگی ہوئی اور اپریل اور مئی کے مہینوں کی فیول کاسٹ کو جولائی کے مہینے میں وصول کیا گیا جس کی وجہ سے بجلی کے بل میں بہت زیادہ اضافہ دیکھنے میں آیا۔

انھوں نے بتایا کہ تحریک انصاف کی حکومت نے پیٹرول و ڈیزل پر دی جانے والی سبسڈی کے ساتھ بجلی پر بھی پانچ روپے فی یونٹ سبسڈی کا اعلان کیا تھا تاہم نئی حکومت آنے کے بعد اور بین الاقوامی مالیاتی فنڈ (آئی ایم ایف ) کے ساتھ قرضہ پروگرام کی بحالی کی شرائط کے تحت بجلی پر دی جانے والی سبسڈی کا بھی خاتمہ کیا گیا جس کی وجہ سے بیس ٹیرف میں اضافہ ہوا اور جولائی کے بلوں میں سبسڈی کے خاتمے کا بعد کا اثر نظر آیا۔

فرحان محمود نے بتایا کہ سابقہ حکومت نے بجلی کے بنیادی نرخ کو منجمد کر دیا تھا، جس کی وجہ سے اس وقت بجلی کے بلوں میں کچھ کمی دیکھی گئی تھی تاہم موجودہ حکومت نے جب سبسڈی کا خاتمہ کیا تو اس کا ایک واضح اثر بھی بجلی کے بل میں نظر آیا اور جولائی کے بل میں کم یونٹ کے استعمال کے باوجود زیادہ ادائیگی کرنا پڑی۔

پاکستان میں جولائی کے بلوں میں ہونے والے اضافے کے بعد آنے والے مہینوں میں بجلی کے بل میں مزید اضافے پر خلیق کیانی نے بتایا کہ جون کے مہینے کا فیول ایڈجسٹمنٹ ابھی وصول کرنا باقی ہے جو آنے والے مہینے میں ہو گا تاہم اس کے ساتھ اب بجلی کے بیس ٹیرف یعنی بنیادی نرخ میں بھی اضافہ اگلے چند مہینوں میں بلوں میں اضافی رقم کی صورت میں نکلے گا۔


Summary: اقوام متحدہ کے ادارہ برائے مہاجرین نے اعلان کیا ہے کہ وہ افغان باشندے جو پاکستان اور ایران میں مقیم ہیں اور یکم اگست سے رضاکارانہ طور پر واپسی کے عمل کے ذریعے اپنے ملک افغانستان جانا چاہتے، تو ایسے خاندان کے ہر فرد کو 375 ڈالر دیے جائیں گے۔ اس اعلان کے بعد پاکستان کی معاشی حالت سے تنگ بہت سے افغان مہاجرین اب اپنے وطن واپس جانا چاہتے ہیں۔

’پاکستان میں بجلی کا بل نہیں دے سکتا، اس لیے افغانستان واپس جا رہا ہوں‘

حکیم خان کو بھی کچھ مقامی افغان دوستوں سے پتا چلا کہ اقوام متحدہ کے ادارہ برائے مہاجرین یو این ایچ سی آر نے اعلان کیا ہے کہ وہ افغان باشندے جو پاکستان اور ایران میں مقیم ہیں اور یکم اگست سے رضاکارانہ واپسی کے عمل کے ذریعے اپنے ملک افغانستان جانا چاہتے، تو ایسے خاندان کے ہر فرد کو 375 ڈالر دیے جائیں گے تاہم یہ سہولت صرف ان مہاجرین کو حاصل ہو گی جن کے پاس پی او آر (پروف آف رجسٹریشن) کارڈ ہو گا جبکہ افغان سٹیزن کارڈ کے حامل اور غیر قانونی طور پر یہاں رہنے والے مہاجرین کو یہ سہولت حاصل نہیں ہو گی۔

ان کا کہنا تھا کہ ’اس سال اب تک 1300 افغان شہری واپس جا چکے ہیں۔ ہمیں یہ معلوم ہے کہ دونوں میزبان ممالک پاکستان اور ایران کے ساتھ ساتھ خود افغانستان میں مہنگائی بہت بڑھی ہے اسی لیے کوشش کی گئی ہے کہ واپس لوٹنے والے افراد کی زیادہ سے زیادہ مدد کی جائے۔ ہم کسی مہاجر کو زبردستی واپس بھیجنے کے کسی عمل کی حمایت نہیں کرتے۔‘

پاکستان میں افغان مہاجرین کے حقوق کے لیے ’افغان مہاجرینو متحدہ عالی شوری‘ نامی ایک شوری موجود ہے جو پاکستان کے تمام کیمپوں یا آبادیوں میں مقیم مہاجرین کی مشکلات کے لیے پاکستان اور افغانستان کی حکومتوں اور عالمی اداروں سے رابطے کرتی ہے۔ اس تنظیم کی پاکستان میں 18 کمیٹیاں ہیں اور ہر شہر میں اس کے نمائندے موجود ہوتے ہیں۔

وہ کہتے ہیں کہ جو مہاجرین پاکستان میں رہتے ہیں وہ خوش اور پرسکون ہیں اس لیے جب ان میں سے کوئی واپس افغانستان جاتا ہے تو ہم انھیں تاکید کرتے ہیں کہ وہ افغانستان میں پاکستان کے خلاف ہونے والی کسی بات کا خود جواب دیں اور سفیر کے طور پر اپنا کام کریں۔

ان تمام معاملات اور افغان مہاجرین کی پاکستان سے واپسی پر بات کرتے ہوئے کابل میں پاکستان کے سفیر منصور علی خان کا کہنا تھا کہ پاکستان کی پالیسی بہت واضح ہے ہم  نے 40 سال سے زائد تک خندہ پیشانی سے افغانوں کو اپنے ہاں رکھا ان کے لیے تعلیم، صحت اور روزگار کے مواقع بنائے اور جب بھی افغانستان میں کسی بحران نے جنم لیا پاکستان میں اپنے لیے حالات بہتر دیکھ کر ہر افغان نے پاکستان جانے کو ترجیح دی۔

ان کا کہنا تھا کہ گذشتہ سال افغانستان میں طالبان حکومت کے قیام کے بعد جو لوگ ویزا پر پاکستان گئے ان کے ویزے بھی اب ختم ہو چکے ہیں اور اب ان کی حیثیت غیر قانونی ہے اسی لیے ہم کوشش کر رہے ہیں کہ یو این ایچ سی آر کے ذریعے افغانستان، پاکستان اور ایران کی کوئی مشترکہ میٹنگ ہو سکے تاکہ غیر قانونی طور پر مقیم افراد کے مستقبل کے بارے میں کوئی نئی پالیسی بنائی جاسکے۔


Summary: محمد باوا کے دوست نے جب بتایا کہ وہ ایک کروڑ روپے کی وہ لاٹری جیت چکے ہیں جس کے لیے وہ ایک سال سے کوشش کر رہے تھے تو تھوڑی دیر پہلے تک وہ اپنا گھر بیچنے والے تھے۔

قرض میں ڈوبا شخص جو گھر بکنے سے دو گھنٹے پہلے لاٹری جیت گیا

جب محمد باوا کے دوست نے ان کو ایک غیر متوقع خوش خبری سنائی تو یہ ان کے لیے ایک انتہائی خوشگوار موقع تھا۔

ان کے دوست نے بتایا تھا کہ وہ ایک کروڑ روپے کی وہ لاٹری جیت چکے ہیں جس کے لیے وہ ایک سال سے کوشش کر رہے تھے۔ تھوڑی دیر پہلے تک وہ اپنا گھر بیچنے والے تھے۔

محمد باوا کے لیے یہ خبر اس سے بہتر موقع پر نہیں آ سکتی تھی۔ وہ قرض تلے ڈوبے ہوئے تھے جس کو واپس کرنے کی کوشش میں وہ بے پناہ مالی اور نفسیاتی دباؤ کا شکار ہو چکے تھے۔

اسی کوشش میں ناکامی کے بعد انھوں نے خاندان سے مل کر فیصلہ کیا کہ وہ قرض اتارنے کے لیے اپنا گھر بیچ دیں گے۔ لاٹری کی جیت کی خبر ملنے سے چند ہی گھنٹے قبل انھوں نے اپنا گھر بیچنے کا سودہ تقریبا طے کر لیا تھا۔

’قرضہ دینے والے میری جیت کے بعد سے خاموش ہیں۔ جب پیسہ نہیں ہوتا تو لوگ شور مچاتے ہیں۔ لیکن جب ایک بار ان کو معلوم ہوا کہ آخرکار میرے پاس اتنا پیسہ آنے والا ہے کہ میں قرض لوٹا سکوں گا تو معاملات ٹھیک ہو گئے ہیں۔‘

ان کا خاندان کبھی ایک ایسا متوسط خاندان تھا جس کے ذمے کوئی قرض واجب الادا نہیں تھا۔ محمد باوا تعمیراتی شعبے میں کنٹریکٹر تھے جن کام کچھ برسوں سے متاثر ہوا تھا۔ کورونا کی وبا کے بعد ان کے حالات خراب ہونا شروع ہو گئے۔

ایک سال سے محمد باوا لاٹری پر بھی قسمت آزما رہے تھے

بڑھتا ہوا قرضہ ان کے خاندان کے لیے درد سر بن چکا تھا۔ جب آمدن کا کوئی راستہ دکھائی نہیں دیا تو انھوں نے خاندان سے مل کر اپنا گھر بیچنے کا مشکل فیصلہ اٹھایا۔

وہ حال ہی میں اپنے گھر میں منتقل ہوئے تھے۔ باوا نے کرائے پر رہنے کے لیے ایک مکان تلاش کیا اور پھر اپنا گھر بیچنے کے لیے اشتہار دے دیا۔

ایک سال سے وہ لاٹری پر بھی قسمت آزما رہے تھے لیکن ان کو کوئی کامیابی نہیں ملی تھی۔ وہ کہتے ہیں کہ ’یہ ایک آخری کوشش تھی‘ اور وہ جانتے تھے کہ کوئی معجزہ ہو گا تو وہ لاٹری جیتیں گے کیوں کہ اس کا امکان تو لاکھوں میں ایک ہوتا ہے۔

باوا اپنے دوست گنیش سے لاٹری ٹکٹ خریدتے تھے جن کی ایک چھوٹی سی دکان ہے۔ ہر دن وہ گنیش سے ٹکٹ خریدتے اور پھر ان کو معلوم ہوتا کہ وہ نہیں جیتے۔ یہ سلسلہ ایک سال تک چلتا رہا۔

جس دن گنیش کو معلوم ہوا کہ ان کا دوست لاٹری جیت گیا ہے وہ بہت ہی خوش تھے اور انھوں نے فورا باوا کو فون کیا۔

اس وقت یہ لاٹری کافی بڑی رقم لگتی ہے لیکن قرض اتارنے کے بعد باوا کے پاس کچھ زیادہ باقی نہیں بچے گا۔ وہ چاہتے ہیں کہ باقی رقم سے گنیش کی گھر خریدنے میں مدد کریں۔


Summary: پاکستان میں غریب، متوسط اور امیر طبقے سے تعلق رکھنے والے مہنگائی کی لہر سے یکساں پریشان نظر آتے ہیں حکومتی اعداد و شمار کے مطابق 30 جون 2022 کو ختم ہونے والے مالی سال میں مہنگائی کی شرح 21 فیصد سے تجاوز کر گئی تھی جو ماہرین کے مطابق ابھی مزید بڑھے گی۔

پاکستان میں مہنگائی سے پریشان عوام: ’اب ہم ایک وقت کا کھانا ہی کھا سکتے ہیں‘

راحیل بٹ ایک متوسط طبقے سے تعلق رکھنے والے ملازم پیشہ شخص ہیں جن کی اہلیہ بھی ملازمت کرتی ہیں۔ راحیل بھی بڑھتی ہوئی مہنگائی سے بہت پریشان ہیں۔ انھوں نے بی بی سی کو بتایا کہ پہلے وہ گاڑی پر کام کے لیے جاتے تھے۔ پیٹرول کی قیمت میں بے تحاشا اضافے کے بعد اب وہ موٹر سائیکل استعمال کرتے ہیں اور دفتر کی جانب سے رعایت کی وجہ سے ہفتے میں ایک دو دن گھر سے کام کر لیتے ہیں۔

رضیہ، راحیل بٹ اور ندیم میمن پاکستان میں غریب، متوسط اور امیر طبقے سے تعلق رکھنے والے تین افراد ہیں جو ملک میں مہنگائی کی لہر سے یکساں پریشان نظر آتے ہیں۔

پاکستان میں مہنگائی میں کس قدر اضافہ ہوا ہے اس کی جانب خود حکومتی اعداد و شمار اشارہ کرتے ہیں۔ حکومتی اعداد و شمار کے مطابق 30 جون 2022 کو ختم ہونے والے مالی سال میں مہنگائی کی شرح 21 فیصد سے تجاوز کر گئی تھی جو ماہرین کے مطابق ابھی مزید بڑھے گی۔

اس اضافے کی وجہ پیٹرول و ڈیزل کی قیمتوں میں اضافے کے ساتھ ڈالر کی قیمت میں اضافہ بھی شامل ہے جس کا منفی اثر آنے والے دنوں میں شدت سے محسوس ہو گا کیونکہ پاکستان توانائی اور غذائی ضروریات کے لیے درآمدات پر انحصار کرتا ہے جو ڈالر مہنگا ہونے کی وجہ سے مزید مہنگی ہوں گی۔

پاکستان تحریک انصاف کی اپریل کے شروع میں ختم ہونے والی حکومت سے پہلے مہنگائی کی شرح کے اعداد و شمار کو دیکھ جائے تو گزشتہ مالی سال کے پہلے نو مہینوں یعنی جولائی سے مارچ تک کے عرصے میں مہنگائی کی شرح 10.77 فیصد پر بند ہوئی تھی اور صرف مارچ کے مہینے میں یہ 13 فیصد پر بند ہوئی۔

پاکستان مسلم لیگ نواز کی سربراہی میں قائم کردہ مخلوط حکومت کے پہلے مہینے یعنی اپریل میں مہنگائی کی شرح 13.37 فیصد ریکارڈ کی گئی جو مئی کے مہینے میں 13.76 فیصد تک بڑھ گئی جب کہ جون کے مہینے میں مہنگائی کی شرح 21.32 فیصد تک پہنچ چکی تھی۔

ڈاکٹر حفیظ پاشا نے اس سلسلے میں  بتایا کہ مالی سال کے اختتام پر مہنگائی کی شرح 21 فیصد سے زائد بن رہی ہے اور اگر پاکستان کی تاریخ میں دیکھا جائے تو ایسی بلند شرح 2008 اور 1974 میں ریکارڈ کی گئی تھی۔

انھوں نے کہا کہ ’اگر پاکستان تحریک انصاف کے ساڑھے تین سال اور موجودہ حکومت کے تقریباً چار مہینوں کو ملا کر چار سال میں مہنگائی کی شرح کو دیکھا جائے تو کھانے پینے کی چیزوں کی قیمتوں میں 55 فیصد اضافہ ہوا جب کہ اس عرصے کے دوران پلمبرز، مستری، مزدور، الیکٹریشن، ٹیکنیشن، میکنک وغیرہ کی آمدن میں 24 سے 27 فیصد اضافہ ہوا جس کا مطلب ہے کہ لوگوں کی آمدن میں اضافے سے دوگنی قیمتیں بڑھیں۔‘


Summary: ماضی میں یہ تصور موجود تھا کہ جب آپ کسی کمپنی میں ملازمت کرتے ہیں تو آپ کی وفاداری کا تنخواہ اور ترقی کی شکل میں فائدہ ہو گا۔ لیکن 1980 کی دہائی میں یہ تصور ٹوٹنا شروع ہو گیا۔

جاب ہاپنگ: جلد نوکری تبدیل کرنا کب نقصان دہ ثابت ہوتا ہے؟

اس تیز رفتار تبدیلی کا ایک اور فائدہ بھی ہوا ہے۔ ان کی تنخواہ قلیل عرصے میں 30 فیصد بڑھی ہے۔ وہ کہتی ہیں کہ ’اگر میں نوکری نہیں بدلتی تو میں اس پوزیشن میں نہیں ہوتی۔‘

تاہم لیک کہتے ہیں کہ کام کی جانب رویے میں بھی تبدیلی آئی ہے۔ ’ہم دیکھ رہے ہیں کہ کیریئر کے معنی لوگوں کے لیے بدل رہے ہیں۔ روایتی ماڈل یہ تھا کہ آپ ایک کمپنی کے لیے کام کرتے تھے جو یہ طے کرتی تھی کہ آپ کی ترقی کیسے ہو گی۔ آج لوگ خود مختار ہیں اور اپنے کیریئر کی باگ دوڑ خود سنبھالنا چاہتے ہیں۔‘

لیکن اس رویے کی ایک وجہ نسل کے درمیان سوچ کا فرق بھی ہے۔ ایک ہی کمپنی میں دہائیاں بتا دینے والے لوگ، جو اعلی عہدوں پر پہنچ چکے ہیں، اکثر ان کمپنیوں کے فیصلے کرتے ہیں۔ ایسے لوگوں کے لیے زیادہ نوکریاں بدلنے والا خطرے کی گھنٹی ہوتا ہے لیکن بحرانی کیفیت میں اس بات کو نظر انداز کر دیا جاتا ہے۔ لیکن جب مارکیٹ میں جگہ نہیں ہو گی تو پھر کمپنی کے پاس یہ موقع ہوتا ہے کہ وہ زیادہ جلد حرکت کرنے والے کو نہ رکھیں، ایسے میں اس طرح کے امیداروں کے لیے نئی نوکری تلاش کرنا مشکل ہو جاتا ہے۔

ایک نوکری سے دوسری پر چھلانگ لگانے والوں میں ایک نفسیاتی مسئلہ بھی پیدا ہو سکتا ہے۔ جب ایسے کسی فرد کو محسوس ہوتا ہے کہ مسائل بڑھ رہے ہیں تو ان مسائل کو حل کرنے کی بجائے وہ نوکری بدلنے کو ترجیح دے گا جس سے طویل المدتی کیریئر خطرے کا شکار ہو سکتا ہے۔

لیک کہتے ہیں کہ ’اس کا نفسیاتی اثر ہوتا ہے کیوں کہ کچھ عرصے بعد ایسے افراد کو لگتا ہے کہ اب ان کو یہ نوکری پسند نہیں رہی تو وہ اگلی کی تلاش شروع کر دیتے ہیں اور یہ عمل ذہن کو تھکا دیتا ہے۔‘

وہ کہتے ہیں کہ ’کوئی ملازم یہ خود سے نہیں سوچ سکتا کہ کمپنی اس کا خیال رکھے گی۔ ترقی کے مواقع، کامیابی اور ٹریننگ جیسے عمل ملازمین کو کسی بھی کمپنی میں زیادہ عرصے تک رہنے میں مدد دیتے ہیں۔ لیکن آگے بڑھنے کے لیے اور بہتر کیرئر کے لیے ملازمین کو خود محنت کرنی پڑتی ہے اور جاب مارکیٹ میں حرکت میں رہنا پڑتا ہے۔‘


Summary: سری لنکا میں سنگین معاشی بحران کے پیش نظر ایسے افراد کی تعداد میں تیزی سے اضافہ ہوا ہے جو کشتیوں کے ذریعے آسٹریلیا پہنچنے کی کوشش کر رہے ہیں۔

’مجھے ڈر تھا کہ سمندر میں دفن ہو جاؤں گا‘

'چھوٹے بچوں کے ہمراہ ایسے خاندانوں کی تعداد بڑھی ہے جو کشتیوں پر سوار ہیں'

سری لنکا سے غیر قانونی طور پر کشتی کے ذریعے آسٹریلیا پہنچنے والے شیوا نے بتایا کہ ’ہم میں سے ایک شخص بیمار ہوگیا تھا اور وہاں ادویات دستیاب نہیں تھیں۔ ہم میں سے کچھ لوگ اپنے ساتھ شراب لائے تھے۔ موت کے خوف سے بچنے کے لیے میں شراب کے نشے میں دھت تھا۔‘

سری لنکن بحریہ کے مطابق رواں سال ایسے لوگوں کی تعداد میں اضافہ ہوا ہے جو غیر قانونی طور پر بذریعہ کشتی آسٹریلیا پہنچنے کی کوشش کر رہے ہیں

جوڈ کا کہنا ہے کہ کشتی پر نہر سوئز کے ذریعے اٹلی کے پانیوں تک پہنچنے میں 25 سے 30 دن لگتے ہیں۔ جبکہ آسٹریلیا پہنچنے میں 10 سے 15 دن لگتے ہیں۔ لیکن اس کی کوئی ضمانت نہیں ہے۔

جوڈ کے مطابق سمگلرز نے کئی برسوں سے اٹلی کے لیے انسانی سمگلنگ مکمل طور پر روک دی ہے کیونکہ اس پر زیادہ خرچ آتا ہے اور تارکین وطن کی آمد پر سختیاں ہیں۔ وہ کہتے ہیں کہ ’کچھ سال قبل تک لوگوں کو آسٹریلیا سمگل کرنا آسان تھا لیکن اب یہ مشکل کام بن گیا ہے۔‘

مگر پچھتاوے سے زیادہ جوڈ کا خیال ہے کہ وہ تو ان کی مدد کر رہے ہوتے ہیں۔ ’اگر ہم 50 لوگ بھیجتے ہیں تو ہم اکثر قریبی گاؤں کے نوجوانوں کو جگہ دیتے ہیں جو اس سفر پر جانے کے پیسے نہیں دے سکتے۔‘

جوڈ کا کہنا ہے کہ ’لوگوں کو ہمارے بارے میں دوسرے لوگوں سے پتا چلتا ہے۔ وہ ایسے لوگوں کے بارے میں سنتے ہیں  جو بذریعہ کشتی آسٹریلیا گئے، ویزا ملا اور اب اچھے پیسے کما رہے ہیں۔ ایسا ہرگز نہیں ہوتا۔ لوگ صرف وہ چیز دیکھتے ہیں جو وہ دیکھنا چاہتے ہیں۔‘

سری لنکن بحریہ کے مطابق رواں سال ایسے لوگوں کی تعداد بڑھی ہے جو بذیعہ کشتی سری لنکا جانے کی کوشش کر رہے ہیں۔

کیپٹن انڈیکا ڈی سلوا نے کہا کہ سمگلر اکثر سمگل ہونے والوں سے کہتے ہیں کہ خاندان کے ہمراہ جانے قانونی طور پر فائدہ مند ہے۔ ’کشتیوں پر خاندانوں اور چھوٹے بچوں میں بھی اضافہ ہوا ہے۔ سمگلر لوگوں کو گمراہ کرتے ہیں کہ کچھ ملکوں میں انسانی حقوق کے قوانین ایسے ہیں کہ اس سے فائدہ ہوتا ہے۔‘

سری لنکا واپسی کے بعد سے شیوا اب شراب نہیں پیتے اور انھوں نے قرضوں کی ادائیگی کے بعد اپنا خود کا کاروبار بھی شروع کر لیا ہے۔

سری لنکن معیشت ملک میں زرمبادلہ کے ذخائر کی تاریخی کمی کے بعد شدید بحران سے دوچار ہے۔ حکومت کے پاس کھانا، ادویات اور ایندھن خریدنے کے پیسے نہیں اور قیمتیں آسمان سے باتیں کر رہی ہیں۔

معاشی بحران کے دوران شمالی سری لنکا سے پڑوسی ملک انڈیا جانے والوں کی تعداد بھی بڑھی ہے۔


Summary: امریکہ دنیا کی سب سے بڑی معیشت ہے اور اس کی معیشت پر مرتب ہونے والی منفی اثرات دنیا کی دوسری معیشتوں میں بھی محسوس کیے جاتے ہیں۔

امریکہ میں کساد بازاری کا خدشہ: کیا اس کا اثر پاکستان پر بھی پڑے گا؟

عالمی معیشت پر بے یقینی کے بادل چھا رہے ہیں کیونکہ امریکی معیشت مسلسل دوسری سہ ماہی میں سکڑی ہے۔ دنیا کے کئی ممالک میں اسے اقتصادی کساد بازاری تصور کیا جاتا ہے تاہم امریکہ اس کا حتمی اعلان کرنے کے لیے اضافی ڈیٹا پر انحصار کرے گا۔

چونکہ امریکہ دنیا کی سب سے بڑی معیشت ہے اور اس کی کرنسی کو عالمی ریزرو کرنسی کی حیثیت حاصل ہے اس لیے اس کی معیشت پر مرتب ہونے والے منفی اثرات دنیا کی دوسری معیشتوں میں بھی محسوس کیے جاتے ہیں۔

اس حوالے سے خدشات موجود ہیں کہ کیا امریکہ کی معیشت میں کساد بازاری کے اثرات پاکستان پر بھی محسوس کیے جائیں گے؟

پاکستان میں اس وقت زرِ مبادلہ کے ذخائر 14 ارب ڈالر کی سطح پر ہیں اور مرکزی بینک کے پاس اس میں سے صرف تقریباً ساڑھے آٹھ ارب ڈالر ہیں۔ کرنٹ اکاؤنٹ خسارہ 17 ارب ڈالر کی بلند سطح پر ہے اور ڈالر کی قیمت میں روز اضافہ ہو رہا ہے۔

بدھ کو مرکزی بینک نے شرحِ سود میں غیر معمولی طور پر 0.75 فیصد کا اضافہ کر دیا جس سے اسے امید ہے کہ گھروں اور گاڑیوں کی خریداری میں کمی آئے گی۔ اس اقدام سے قیمتوں میں اضافہ روکنے میں مدد مل سکتی ہے مگر طلب میں کمی کا مطلب اقتصادی سرگرمی میں کمی بھی ہے۔

اُنھوں نے بی بی سی کی مُنڈو سروس کو بتایا کہ ’سب سے زیادہ دباؤ بیرونی جانب سے ہے۔ چین اور یورپ یوکرین میں جاری جنگ کے باعث توانائی کی بڑھتی قیمتوں سے سب سے زیادہ متاثر ہوئے ہیں۔ کئی دیگر ممالک میں سنگین مسائل ہیں۔ ان کے متاثر ہونے کا امکان بہت زیادہ ہے اور اس کا نتیجہ ہم تک بھی پہنچ سکتا ہے۔‘

ماہرینِ معیشت کا کہنا ہے کہ اس حوالے سے تکنیکی گفتگو تو ہو سکتی ہے کہ کساد بازاری کیا ہے مگر موجودہ صورتحال کا حقیقی خطرہ یہ ہے کہ ایک معیشت میں کساد بازاری کا اثر دوسری معیشتوں پر بھی پڑتا ہے اور یوں پوری دنیا تک پھیل سکتا ہے۔

اُنھوں نے بتایا کہ پاکستان اپنی سب سے زیادہ ٹیکسٹائل مصنوعات یورپی یونین اور امریکہ کو برآمد کرتا ہے اور ان ممالک کی کمپنیوں نے عالمی سطح پر جاری کساد بازاری کے خدشات اور یوکرین جنگ سے پیدا ہونے والی صورتحال کے باعث خریداری میں کمی کی ہے۔

اُنھوں نے کہا کہ پاکستان اس صورتحال کو اپنی مصنوعات کی بہتر مارکیٹنگ اور خریداروں کو اچھی پیشکش کر کے سنبھال سکتا ہے مگر مقامی سطح پر توانائی کے مسائل کے باعث انڈسٹری مسائل سے دوچار ہیں۔

ماہرِ معیشت عمار حبیب خان نے بی بی سی سے بات کرتے ہوئے کہا کہ امریکہ میں کساد بازاری کی صورتحال کو کنٹرول کرنے کے لیے جو شرحِ سود میں اضافہ کیا گیا ہے اس سے ڈالر مضبوط ہو گا جبکہ پاکستان میں داخلی صورتحال کی وجہ سے روپیہ کمزور ہو رہا ہے۔


Summary: پاکستان میں اس وقت امریکی ڈالر کے مقابلے میں مقامی کرنسی تیزی سے اپنی قدر کھو رہی ہے۔ روپے کے مقابلے میں ڈالر کی قدر تاریخ کی بلند ترین سطح پر ہے اور بظاہر موجودہ حالات میں اس کے نیچے آنے کے امکان کم لگتے ہیں۔

ڈالر کی مسلسل ’اونچی اُڑان‘ کی وجوہات سیاسی ہیں یا معاشی؟

وزیر خزانہ مفتاح اسماعیل نے اگست میں ایکسچینج ریٹ میں استحکام آنے کا امکان ظاہر کیا ہے تاہم کرنسی اور مالیاتی امور کے ماہرین کے مطابق یہ استحکام اسی وقت آ سکتا ہے جب پاکستان کو بیرونی ذرائع سے فنانسنگ شروع ہو جو اس وقت مکمل طور پر بند ہے۔

ماہرین پاکستان میں بڑھتے ہوئے سیاسی بحران پر بھی تشویش کا اظہار کر تے ہیں جو ان کے مطابق معاشی اشاریوں کے لیے منفی ثابت ہو رہا ہے اور اس کا اثر ڈالر اور روپے کی قدر پر بھی ہو رہا ہے۔

ان کے مطابق پاکستان میں ڈالر کی بڑھتی ہوئی قیمت کی وجہ سے مہنگائی کی ایک نئی لہر جنم لے گی کیونکہ پاکستان اپنی توانائی اور خوردنی ضروریات کے لیے درآمدی اشیا پر انحصار کرتا ہے جو ڈالر کے مہنگا ہونے سے مزید مہنگی ہو جائیں گی۔

پاکستان مسلم لیگ نون کی سربراہی میں قائم ہونے والی مخلوط حکومت کے قیام کے وقت یعنی گیارہ اپریل کو ایک ڈالر کی قیمت 182 پر موجود تھی جس میں تسلسل سے اضافہ جاری رہا اور 30 جون کو ختم ہونے والے مالی سال پر ڈالر کی قیمت 205 روپے کی سطح تک پہنچ گئی۔

پاک کویت انویسٹمنٹ کمپنی کے ہیڈ آف ریسرچ سمیع اللہ طارق نے اس سلسلے میں بی بی سی سے بات کرتے ہوئے بتایا کہ آئی ایم ایف معاہدے کے بعد سٹیٹ بینک آف پاکستان کا ایکسچینج ریٹ میں مداخلت کا کردار محدود ہو گیا ہے جس کی وجہ سے اب یہ ڈالر کو ایک خاص سطح پر برقرار رکھنے کے سلسلے میں کوئی کردار ادا نہیں کر سکتا۔

ایکسچینج کمپنیز ایسوسی ایشن کے جنرل سیکریٹری ظفر پراچہ نے کہا کہ اس وقت افغانستان کی جانب ڈالر کی سمگلنگ بھی بڑھ گئی ہے جو ڈالر کی قیمت میں اضافے کا سبب بن رہی ہے۔

انھوں نے بتایا کہ اس وقت پشاور میں اوپن مارکیٹ میں ڈالر 250 روپے تک فروخت ہو رہا ہے جبکہ افغانستان میں 255 روپے میں اس کی فروخت ہو رہی ہے۔

مستقبل میں روپے کے مقابلے میں ڈالر کی قیمت میں رجحان کے بارے میں بات کرتے ہوئے ملک بوستان نے کہا کہ ڈالر فی الحال بے لگام ہو چکا ہے اور اس بارے میں یقین سے نہیں کہا جا سکتا کہ یہ کہاں جا کر رُکے گا۔

ادھر سمیع اللہ طارق کے مطابق جون کے مہینے میں ہونے والی درآمدات کی جولائی میں ایل سی سیٹل ہونے کا اب دباؤ کم ہو رہا ہے جس کی وجہ سے امکان ہے کہ روپے پر دباؤ کم ہو گا۔


Summary: کمپنیوں کے مطابق آٹو پارٹس کا بڑا حصہ بیرون ملک سے منگوایا جاتا ہے اور ڈالر کی قیمت میں اضافے کی وجہ سے ان درآمدات میں مشکل پیش آ رہی ہے۔

’اپنا ایڈوانس واپس لے لیں‘: پاکستان میں آٹو کمپنیاں نئی گاڑیوں کی بُکنگ بند کیوں کر رہی ہیں؟

کاریں بنانے والی کمپنیوں نے گذشتہ ہفتے پارلیمان کی پبلک اکاؤنٹس کمیٹی کو بتایا تھا کہ ملک میں گاڑیاں بنانے والی کمپنیوں کی جانب سے صارفین سے 150 ارب روپے لیے گئے ہیں جو بکنگ کے لیے دی گئی ایڈوانس رقم کی مد میں ہیں۔ کمیٹی کی جانب سے گاڑیوں کی فراہمی میں تاخیر پر برہمی کا اظہار کیا گیا اور آڈیٹر جنرل آف پاکستان سے کمپنیوں کے مالی حسابات کے بارے میں تفصیلات بھی مانگی گئیں۔

کمپنیوں کی جانب سے گاڑیوں کی ڈیلیوری میں تاخیر کی جو وجوہات بتائی گئیں، ان میں ڈالر کی بڑھتی قیمت کے باعث گاڑیاں تیار کرنے کے لیے پارٹس کی درآمد میں مشکل سرِفہرست ہے۔

کمپنیوں کے مطابق پارٹس کا بڑا حصہ بیرون ملک سے منگوایا جاتا ہے اور عدم دستیابی کی وجہ سے پیداواری سرگرمی متاثر ہو رہی ہے اور گاڑیوں کی تیاری ممکن نہیں جس کی وجہ سے صارفین کو گاڑیوں کی ڈیلیوری میں تاخیر ہو گی۔

دوسری جانب ملک میں گاڑیوں کی قیمت میں بھی بے پناہ اضافہ دیکھا گیا جس کی وجہ کار کمپنیوں کی جانب سے ڈالر کی قیمت میں ہونے والے اضافے کو قرار دیا جاتا ہے۔

گاڑیاں تیار کرنے والی کمپنی ٹویوٹا انڈس موٹرز نے ہماری جانب سے پوچھے گئے سوالات پر اپنے تحریری مؤقف میں آگاہ کیا کہ سٹیٹ بینک اُنھیں اپنی ضرورت کا صرف 35 سے 40 فیصد ڈالر دینے کی اجازت دے رہا ہے جو پارٹس کی درآمد کے لیے چاہییں جس کی وجہ سے اُنھوں نے اسی تناسب سے اپنی پیداوار کم کر دی ہے۔

واضح رہے کہ اس وقت پاکستان میں ڈالر کی قیمت ملکی تاریخ کی بلند ترین سطح پر موجود ہے اور ایک ڈالر کی قیمت 236 روپے سے زیادہ ہے۔

اس وقت درآمد کے لیے کھولی جانے والی ایل سی 240 روپے فی ڈالر سے اوپر سیٹل ہو رہی ہے اور ملک میں ڈالر کی بیرون ذرائع سے کم آمد کی وجہ سے درآمدات کے لیے ایل سی کھولنے میں مشکلات پیش آ رہی ہیں جس کا شکار آٹو سیکٹر میں کام کرنے والی کمپنیوں کا بھی ہے کیونکہ بڑھتے ہوئے درآمدی بل کی وجہ سے ملک کے زرمبادلہ کے ذخائر پر بہت زیادہ دباؤ موجود ہے۔

آٹو سیکٹر کے ماہر مشہود علی خان نے بتایا کہ ملک میں ڈالر کی کمی اس وقت اصل میں سے بڑا مسئلہ ہے۔ اُنھوں نے کہا کہ گاڑیوں کی تیاری میں استعمال ہونے والا خام مال اور سپیئر پارٹس زیادہ تر بیرون ملک سے منگوائے جاتے ہیں تو ایسی صورت میں جب بینک ایل سی نہیں کھولیں گے تو لازمی طور پر پیداوار متاثر ہو گی۔

اُنھوں نے کہا کہ صورتحال اس وقت گھمبیر ہے جس کی ایک ہی وجہ ہے کہ ملک میں ڈالر کی کمی ہے جس کے لیے پالیسی سازوں کو مل کر سوچنا ہو گا۔ اُنھوں نے کہا کہ سٹیٹ بینک کی جانب سے سی کے ڈی کٹ کی درآمد کے قواعد و ضوابط میں سختی کی وجہ سے بھی مسائل بڑھے ہیں۔


Summary: گذشتہ چند برسوں کے دوران انڈیا اور پاکستان میں بنگلہ دیش کی معاشی ترقی کی مثالیں دی جاتی رہی ہیں اور اسے ترقی پذیر ممالک میں ایک ماڈل کے طور پر دیکھا جا تا ہے تاہم اب بنگلہ دیش نے بین الاقوامی مالیاتی ادارے آئی ایم ایف سے ساڑھے چار ارب امریکی ڈالر کے قرض کی درخواست کی ہے، مگر اس کی وجوہات کیا ہیں؟

بنگلہ دیش: پاکستان اور انڈیا کے لیے ’ماڈل معیشت‘ نے آئی ایم ایف سے مدد کیوں مانگی؟

بنگلہ دیش نے بین الاقوامی مالیاتی ادارے آئی ایم ایف سے ساڑھے چار ارب امریکی ڈالر کے قرض کی درخواست کی ہے۔

’چینل نیوز ایشیا‘ پر شائع خبر کے مطابق بنگلہ دیش کے وزیر خزانہ مصطفیٰ کمال نے بنگالی زبان کے اخبار ’پروتھم الو‘ کو بتایا کہ انھوں نے آئی ایم ایف سے قرض کے سلسلے میں بات چیت شروع کی ہے لیکن اس کے ساتھ انھوں نے یہ بھی کہا کہ ملکی معیشت ’کسی بھی طرح سے مشکل کا شکار نہیں۔‘

واضح رہے کہ گذشتہ چند برسوں کے دوران انڈیا اور پاکستان میں بنگلہ دیش کی معاشی ترقی کی مثالیں دی جاتی رہی ہیں اور اسے ترقی پذیر ممالک میں ایک ماڈل کے طور پر دیکھا جا تا رہا ہے۔

کووڈ 19 کی عالمی وبا کے دوران بھی جب دنیا بھر میں معاشی ترقی تنزلی کا شکار نظر آئی تو اس دوران بھی بنگلہ دیش نے اپنی ترقی کی مثبت شرح برقرار رکھی تھی لیکن اچانک اسے آئی ایم ایف کے قرض کی ضرورت پڑ جائے گی یہ کسی کے گمان میں نہیں تھا۔

خبر رساں ادارے روئٹرز کے مطابق ملک کی 416 ارب ڈالر کی معیشت برسوں سے دنیا میں سب سے تیزی سے ترقی کرنے والی معیشتوں میں سے ایک رہی ہے لیکن روس اور یوکرین کے درمیان جنگ کی وجہ سے توانائی اور خوراک کی قیمتوں میں اضافے نے اس کے درآمدی بل اور کرنٹ اکاؤنٹ کے خسارے کو بڑھا دیا ہے۔

آئی ایم ایف سے قرضہ حاصل کرنے کے حوالے سے ملک میں مختلف بحثیں جاری ہیں تاہم وزیر منصوبہ بندی ایم اے منان کا کہنا ہے کہ رواں مالی سال کے بجٹ پر عمل درآمد کے لیے آئی ایم ایف سے قرض کی کچھ امداد مانگی گئی ہے۔ ان کا کہنا ہے کہ اس سے ڈرنے کی کوئی بات نہیں۔

ڈی-8 کے بینر تلے مصر، ایران، ملائیشیا، نائیجیریا، پاکستان، ترکی اور بنگلہ دیش کے مندوبین نے منگل کو متبادل مالیاتی تجارت پر بات کی۔ اس میں زرمبادلہ کے ذخائر کے دباؤ سے نجات کے لیے ایک دوسرے کی کرنسی میں لین دین پر بھی غور کیا گیا۔

رواں ماہ کے شروع میں آئی ایم ایف نے پاکستان کو چار ارب ڈالر قرض دینے پر رضامندی ظاہر کی تھی۔ اس کے علاوہ تنزانیہ کو 1.05 ارب ڈالر، گھانا کو 1.5 ارب ڈالر قرض دینے پر اتفاق کیا گیا۔

اس کے نتیجے میں بنگلہ دیشی اشیا کو دوسرے ممالک میں فروخت کرنے سے حاصل ہونے والی رقم اور بنگلہ دیش کی طرف سے دوسرے ممالک سے خریدی گئی اشیا پر خرچ ہونے والی رقم میں فرق بڑھ گیا ہے۔ اسے کرنٹ اکاؤنٹ خسارہ کہتے ہیں۔ مالی سال 2021-22 کے پہلے 11 مہینوں میں بنگلہ دیش کا کرنٹ اکاؤنٹ خسارہ چھ گنا سے زیادہ بڑھ کر 17.2 بلین ڈالر ہو گیا ہے۔


Summary: موجودہ حکومت کے مطابق گھروں کی اس سکیم کو شروع کرتے ہوئے اس کا ملکی بجٹ پر طویل مدتی اثر نہیں دیکھا گیا تھا جبکہ پاکستان تحریک انصاف کا مؤقف ہے کہ موجودہ حکومت پی ٹی آئی دور کی اس سکیم کو اس لیے جاری نہیں رکھنا چاہتی کہ کہیں سابقہ حکومت کو کریڈٹ نہ مل جائے لیکن آخر اس سکیم کی معطلی کی وجوہات کیا ہیں؟

نیا پاکستان ہاؤسنگ پروگرام: کیا قرضہ سکیم کی معطلی کی وجہ حکومت پر بڑھتا مالی بوجھ ہے؟

پاکستان تحریک انصاف کی سابقہ حکومت نے نیا پاکستان ہاؤسنگ پروگرام کے تحت گھروں کی سکیم ’میرا پاکستان میرا گھر` کا اجرا کیا تھا جس کے تحت ایسے افراد کو بینکوں کی جانب سے گھر یا پلاٹ کے لیے قرض دیا جاتا تھا جن کے پاس اپنے نام پر گھر نہیں۔

وزیر مملکت خزانہ ڈاکٹر عائشہ غوث پاشا کے مطابق اس سکیم کو جاری کرتے ہوئے اس کا ملکی بجٹ پر طویل مدتی اثر نہیں دیکھا گیا جبکہ دوسری جانب پاکستان تحریک انصاف کے معاشی امور کے  ترجمان مزمل اسلم نے اس تاثر کو مسترد کرتے ہوئے کہا کہ موجودہ حکومت پی ٹی آئی دور کی اس  اچھی سکیم کو جاری نہیں رکھنا چاہتی کہ کہیں سابقہ حکومت کو کریڈٹ نہ مل جائے۔

وزیر مملکت برائے خزانہ ڈاکٹر عائشہ پاشا نے رابطہ کرنے پر بی بی سی کو بتایا کہ جب اس سکیم کا آغاز  ہوا تھا تو اسے جس طرح ڈیزائن کیا گیا اس کے تحت قرضوں کی فراہمی کے لیے حکومت کی جانب سے سبسڈی دی جاتی تھی جو شرح سود میں فرق پر دی جاتی تھی۔

ڈاکٹر پاشا نے کہا بہت ساری سکیم ایسی رکھی جاتی ہیں جو جذباتی بنیادوں پر جاری کی جاتی ہیں جن کا طویل مدتی اثر نہیں دیکھا جاتا اور نہ ہی ان کی فیصلہ سازی کسی ٹھوس بنیاد پر ہوتی ہے کہ یہ سکیم کیا ہے اور اس کے لیے کتنے عرصے سبسڈی دی جائے گی اور اس کا طویل مدتی میں ملک کی مالی حالات پر  کیا اثر ہوگا۔

مزمل اسلم  نے بی بی سی کو بتایا کہ حکومت کی جانب سے اس سکیم کی معطلی کی سوائے ایک کہ اور کوئی وجہ سمجھ نہیں آتی کہ اس سے کہیں تحریک انصاف کو کریڈٹ نہ مل جائے۔

انھوں نے کہا کہ اس کے تحت دی جانے والی سبسڈی کا کوئی اتنا بڑا مالیاتی اثر نہیں تھا بلکہ یہ سکیم دو کام کر رہی تھی: ’ایک تو یہ لوگوں کو سستے مکان فراہم کر رہی تھی اور دوسرا اس کی وجہ سے تعمیراتی شعبے میں سرگرمیاں تیز ہو رہی تھیں جو ملک کی معیشت کے لیے بہتر تھا۔‘

شہاب نے بتایا کہ فی الحال تو سکیم رک گئی ہے اور ہو سکتا ہے کہ حکومت کی جانب سے اسے کچھ عرصے بعد نئی شرائط کے تحت جاری کر دیا جائے جس میں شرح سود میں تبدیلی ہو سکتی ہے کیونکہ جب سکیم جاری ہوئی تھی تو اس وقت شرح سود کم تھا اور اب یہ بہت اوپر چلا گیا ہے۔

یوسف سعید نے بتایا کہ جب یہ پروگرام شروع ہوا تھا تو اس وقت شرح سود سات سے آٹھ فیصد کے درمیان تھی اور حکومت کو رعایتی شرح سود اور مارکیٹ میں اصل شرح سود کے فرق پر بہت کم پیسے ادا کرنے پڑ رہے تھے تاہم اب شرح سود پندرہ فیصد تک پہنچ گئی ہے اور یہ فرق بھی بہت بڑھ گیا ہے جو شاید اب مالی طور پر حکومت کے لیے ممکن نہیں رہا کہ وہ زیادہ فرق پر سبسڈی دے سکے۔


Summary: ماہر معیشت عاطف میاں نے ٹوئٹر پر پاکستان کے حالیہ معاشی بحران پر تفصیلی روشنی ڈالتے ہوئے معیشت کو سیاسی مقاصد کے لیے قربان کیے جانے کی بات کی اور پاکستانی معیشت اور سیاست کے نئے رخ کے تعین کے لیے کچھ تجاویز بھی پیش کیں۔

عاطف میاں کی معیشت میں ’بارودی سرنگیں‘ بچھانے پر سیاستدانوں پر تنقید

معروف ماہر معیشت عاطف میاں نے سماجی رابطے کی ویب سائٹ ٹوئٹر پر اپنے پیغام میں پاکستان کے حالیہ معاشی بحران پر تفصیلی روشنی ڈالتے ہوئے معیشت کو سیاسی مقاصد کے لیے قربان کیے جانے کی بات کی ہے۔ اس کے علاوہ انھوں نے ایک حکومت کی جانب سے آنے والی حکومت کے لیے بارودی سرنگیں بچھانے، معیشت  کے لیے ایک وسیع البنیاد مکالمے اور سیاست میں مذہب کارڈ کے استعمال کے نکات اٹھائے ہیں اور اس سلسلے میں کچھ تجاویز بھی پیش کی ہیں۔

عاطف میاں نے بحران میں پھنسی معیشت کے اسباب کا جائزہ لیتے ہوئے لکھا کہ خرابی بہت گہری ہے اور اس کی جڑیں ماضی میں بہت پیچھے تک پھیلی ہوئی ہیں۔ ان کے مطابق روس کے یوکرین پر حملے کے بعد بین الاقوامی مارکیٹ میں جب تیل کی قیمتیں بڑھیں تو پاکستان نے مقامی قیمتوں کو کم کر دیا۔ واضح رہے کہ تحریک انصاف کی حکومت نے اس سال مارچ کی پہلی  تاریخ کو چار مہینوں کے لیے پٹرول و ڈیزل کی قیمتوں کو منجمد کر دیا تھا اور بین الاقوامی اور مقامی قیمت میں فرق کو پورا کرنے کےلیے سبسڈی دینا شروع کی جو مئی کے اختتام تک دو سو ارب روپے سے زائد ہو گئی تھی۔

عاطف میاں تحریک انصاف کی حکومت کی جانب سے نواز لیگ حکومت کے لیے بچھائی جانے والی بارودی سرنگ اور موجودہ حکومت کی جانب سے تیل قیمتیں بڑھانے کی وجہ سے عوامی غصے کا سامنا کرنے پر نواز لیگ حکومت کے ساتھ ہمدردی کا اظہار کرتے ہیں تاہم انھوں نے کہا نواز لیگ نے بھی یہی کچھ اس وقت کیا جب وہ اس سے پہلے اقتدار میں تھے اور ملک کے ایکسچنج ریٹ یعنی روپے کے مقابلے میں ڈالر کی قیمت کو ایک خاص سطح تک منجمد کیے رکھا۔

عاطف میاں نے بڑے سیاسی سمجھوتے کے دوسرے حصے پر بات کرتے ہوئے کہا پاکستان کی معیشت پر اشرافیہ کا قبضہ ہے جو زمینوں اور چینی کے شعبوں جیسے غیر پیداواری شعبوں میں چھائے ہوئے ہیں اور معیشت کی اس سے جان چھڑانی پڑے گی۔ انھوں نے کہا کہ معیشت میں میں پیداواری شعبوں پر ٹیکس اور مراعات کم ہونا چاہیئں اور غیر پیداواری شعبے پر زیادہ اور معیشت کو خواتین کے لیے کھولنا چاہیے۔


Summary: سری لنکا میں معاشی اور سیاسی بحران کے بعد وہاں کے عوام کا انڈیا کے بارے میں نظریہ کس طرح بدل رہا ہے۔

کیا انڈیا بحران کے شکار سری لنکا میں چین پر سبقت حاصل کر رہا ہے؟

اگرچہ اس طرح کے انڈیا مخالف جذبات ابھی بھی موجود ہیں، شاید یہ ضرور بدل رہا ہے کہ اب سری لنکن باشندے سیاسی اور معاشی بحران میں انڈیا کو کس طرح دیکھنے لگے ہیں۔

سری لنکا اس وقت ایک گہرے اور بے مثال معاشی بحران میں پھنسا ہوا ہے جس کی وجہ سے بڑے پیمانے پر احتجاج شروع ہوئے اور اس کا صدر ملک چھوڑنے اور اس کے بعد اپنے عہدے سے استعفی دینے پر مجبور ہوا۔

کئی سالوں سے سری لنکا قرضہ لے رہا ہے اور اب وہ اتنا بڑھ گیا ہے کہ ضروری اشیا جیسے خوراک، تیل اور ادویات لینے کے لیے بھی اسے مشکلات کا سامنا ہے۔

سری لنکا کے کچھ سیاسی گروہ اپنے بڑے اور طاقتور پڑوسی ملک انڈیا کی موجودگی کو ہمیشہ شک کی نگاہ سے دیکھتے رہے ہیں۔ میں نے سری لنکا میں اکثریتی سنہالی قوم پرستوں اور بائیں بازو کی جماعتوں کی طرف سے گزشتہ برسوں میں کئی انڈیا مخالف مظاہرے دیکھے ہیں۔

لیکن جب سری لنکا نے چند ماہ قبل اچانک خود کو ایک گہرے معاشی بحران میں پایا تو اس نے انڈیا کا رخ کیا اور دہلی میں بھارتیہ جنتا پارٹی (بی جے پی) کی حکومت نے فوراً اس کی مالی مدد بھی کی۔

ماہرین کہتے ہیں کہ سری لنکا کی شدید مالی ضرورت نے، ایک طرح سے، دہلی کو 22 ملین آبادی والے جزیرے پر اپنا اثر و رسوخ دوبارہ حاصل کرنے میں مدد کی ہے۔ اس سے پہلے پچھلے 15 سالوں میں چین بنیادی ڈھانچے کے منصوبوں کے لیے قرضوں اور دیگر قسم کی مالی امداد سے اپنی جگہ بنا چکا ہے۔

لیکن موجودہ مسائل سے نمٹنے کے لیے اضافی قرضوں کے باوجود سری لنکا میں ایندھن کی شدید قلت ہے اور خوراک کی قیمتیں بڑھتی جا رہی ہیں۔ تاہم بیجنگ نے ابھی تک کسی نئے قرضے کا وعدہ نہیں کیا ہے۔

ماہرین کا کہنا ہے کہ انڈیا کی اربوں ڈالر کی مالی امداد سری لنکا کے عوام کے تاثرات میں تبدیلی کا باعث بنی ہے۔

امرسوریا کہتی ہیں کہ انڈیا کی طرح سری لنکا کو بھی ایسے فیصلے کرنے کی ضرورت ہے جو اس کے بہترین مفاد میں ہوں، اور یہ دیکھنا باقی ہے کہ کیا ملک کو اپنے اقتصادی اور سٹریٹجک مقامات پر کنٹرول چھوڑنا پڑے گا۔

1980 کی دہائی میں سری لنکا کے بہت سے تمل باغی گروپوں کے انڈیا میں پناہ لینے کے بعد دو طرفہ تعلقات میں تناؤ پیدا ہوا تھا۔ کولمبو نے دہلی پر عسکریت پسندوں کو اسلحہ اور تربیت فراہم کرنے کا الزام لگایا تھا، جو سری لنکا میں تملوں کے لیے علیحدہ وطن کے لیے لڑ رہے تھے۔

مئی 2009 میں باغیوں کی شکست کے ساتھ خانہ جنگی کا خاتمہ ہوا تھا اور انڈیا جنگ کے دوران سری لنکا کی حکومت کے ساتھ کھڑا رہا۔


Summary: شرح سود میں مسلسل اضافے کی وجہ سے ترقی پزیر ممالک کے لیے بیرونی قرضوں کی ادائیگی مشکل تر ہوتی جا رہی ہے اور ایشیا کی ابھرتی ہوئی معیشتوں پر دباؤ بڑھتا جا رہا ہے۔

سری لنکا کا معاشی بحران خطے کے دیگر ممالک کے لیے بھی خطرے کی گھنٹی

ان کا کہنا تھا کہ گزشتہ کئی ماہ سے ترقی پزیر ممالک سے سرمایہ مسلسل بیرون ملک جا رہا ہے جس کی وجہ سے ان ممالک کے اس خواب کو دھچکہ لگا کہ وہ بھی ترقی یافتہ معیشتوں کی صف میں شامل ہو سکتے ہیں۔

لیکن یہ مسائل اب سری لنکا تک محدود نہیں رہے بلکہ خطے کے دیگر ممالک کو بھی اب افراط زر اور شرح سود میں اضافہ، کرنسی کی قدر میں کمی، بڑھتے ہوئے بیرونی قرضوں اور زرمبادلہ کی شدید کمی جیسے مسائل کا سامنا کرنا پڑ رہا ہے۔

خطے کے یہ ترقی پزیر ممالک ایک عرصے سے بیرونی قرضوں کے لیے زیادہ انحصار چین پر کرتے رہے ہیں جس کی وجہ سے اپنے اندرونی معاشی معاملات پر ان ممالک کی گرفت کمزور پڑتی رہی ہے۔ چین ان ممالک کو قرض دیتے وقت کیا شرائط طے کرتا ہے، اس حوالے سے صورتحال خاصی غیر واضح ہے اور یہ بھی واضح نہیں کہ ان قرضوں کی بروقت واپسی نہ ہونے کی صورت میں انھیں کیسے ریسٹرکچر کیا جاتا رہا ہے۔

لاؤس کی کرنسی ( کِپ) کی قدر مسلسل کم ہوتی رہی ہے اور اس سال ڈالر کے مقابلے میں اس کی قیمت ایک تہائی سے زیادہ گر چکی ہے۔

امریکہ میں شرح سود میں اضافے سے ڈالر مضبوط ہو گیا ہے جس سے ترقی پزیر ممالک کی کرنسیاں مزید کمزور پڑ گئی ہیں اور ان ممالک پر قرضوں کا بوجھ بڑھ گیا ہے اور درآمدات مہنگی ہو گئی ہیں۔

لاؤس، جو کہ پہلے سے ہی قرضوں میں ڈوبا ہوا تھا اب اسے قرضے واپس کرنے اور بیرون ملک سے ایندھن خریدنے میں شدید مشکلات پیش آ رہی ہیں۔ عالمی بینک کا کہنا ہے کہ گذشتہ سال دسمبر تک لاؤس کے زرمبادلہ کے ذخائر کم ہو کر محض ایک اعشیارہ تین ارب ڈالر رہ گئے تھے۔ سنہ 2025 تک لاؤس کو تقریباً اتنی ہی رقم بیرونی قرضوں کی ادائیگی کی مدد میں درکار ہوگی، اور یہ رقم  مجموی ٹیکس کے نصف کے برابر ہے۔

وہ ممالک جن کی معیشت کا بڑا انحصار سیاحت پر ہوتا ہے وہاں قرضوں کے خلاف عوامی مظاہروں کا رجحان زیادہ ہوتا ہے تاہم عالمی بینک کا کہنا ہے کہ مالدیپ کے جزیرے میں پیٹرول، ڈیزل کی قیمتوں میں اضافے پر معمول سے زیادہ بے چینی دیکھنے میں آتی ہے۔

ایس این پی گلوبل سے منسلک ماہر معاشیات، کِم اینگ ٹین کے مطابق پاکستان، بنگلہ دیش اور سری لنکا جیسے ممالک جنھیں کرنٹ اکاؤٹ میں خسارے کا سامنا رہتا ہے، وہاں اگر حکومتیں سبسڈی میں اضافہ کرنا چاہیں تو انھیں شدید مشکلات کا سامنا کرنا پڑتا ہے اور انھیں قرضوں کے لیے لامحالہ آئی ایم ایف اور دوسرے ممالک کا رخ کرنا پڑتا ہے تاہم اس مسئلے سے نمٹنے کے لیے  ’بنگلہ دیش کو حکومتی اخراجات کی ترجیحات میں تبدیلی کرنا پڑی اور صارفین پر مختلف پابندیاں لگانا پڑیں۔‘


Summary: وزیر اعلیٰ بلوچستان میر عبد القدوس بزنجو نے کہا ہے کہ ریکوڈک منصوبے پر کام کا باقاعدہ آغاز 14 اگست سے ہوگا اور یہ منصوبہ بلوچستان سمیت ملک بھر کے لیے ایک گیم چینجر ثابت ہوگا۔

ریکوڈک منصوبے کا آغاز 14 اگست سے: ’بلوچستان کو فوائد کے لیے انتظار نہیں کرنا پڑے گا‘

وزیر اعلیٰ بلوچستان میر عبد القدوس بزنجو نے کہا ہے کہ ریکوڈک منصوبے پر کام کا باقاعدہ آغاز 14 اگست سے ہوگا اور یہ منصوبہ بلوچستان سمیت ملک بھر کے لیے ایک گیم چینجر ثابت ہوگا کیونکہ اس کے ذریعے اس خطے کی تاریخ کی سب سے بڑی سرمایہ کاری آرہی ہے۔

وزیر اعلیٰ نے اس پریس کانفرنس میں جو نئی باتیں بتائیں ان میں سے ایک منصوبے پر کام کے آغاز کی تاریخ کے حوالے سے تھی۔

انھوں نے مارک برسٹو کو خوش آمدید کہتے ہوئے بتایا کہ آج ہمارے لیے ایک تاریخی دن ہے کیونکہ ایک ایسے منصوبے پر کام ہورہا ہے جس کا ہمارا تقدیر بدلنے میں ایک اہم کردار ہوگا۔

ان کا کہنا تھا ’بیرک گولڈ کی آمد بلوچستان سمیت ملک بھر میں سرمایہ کاری کا گیٹ وے ثابت ہوگا۔ بلوچستان میں ایک غلط فہمی تھی کی ماحول خراب ہے اور یہاں کے لوگ کام نہیں کرنا چاہتے ہیں لیکن بیرک گولڈ کے آنے سے یہ تاثر غلط ثابت ہوگا'۔

مارک برسٹو کا کہنا تھا کہ یہ منصوبہ سنہ2028 سے اپنی پیداوار شروع کر دے گا جس سے سالانہ چار ہزار ٹن تانبا سونا اور دیگر دھاتیں نکلنے کی امید ہے۔ انھوں نے کہا کہ اس منصوبے سے مقامی افراد کو روز گار ملے گا جس میں نہ صرف غربت میں کمی واقع ہو گی بلکہ کمپنی کی طرف سے اس علاقے میں فلاح و بہبود کے کام بھی کرے گی تاہم اس کمپنی کے چیف ایگزیکٹیو نے فلاح و بہبود کے کاموں پر صرف کی جانے والی رقم کا حجم نہیں بتایا۔

بلوچستان میں بعض قوم پرست جماعتوں کو ریکوڈک منصوبے کے حوالے سے نئے معاہدے پر تحفظات ہیں اور ان کی جانب سے یہ مطالبہ کیا جارہا ہے کہ اس کے معاہدے کو منظر عام پر لایا جائے ۔

معاہدے کے نقول حاصل کرنے کے لیے ایک شہری نے بلوچستان ہائیکورٹ سے رجوع کیا ہے جس میں یہ استدعا کی گئی ہے کہ بلوچستان حکومت کو یہ ہدایت کی جائے کہ وہ انہیں معاہدے کی نقل فراہم کرے اور اس معاہدے کو منظر عام پر لایا جایا جائے۔

اس شہری کے وکیل شاہزیب ایڈووکیٹ نے بی بی سی کو بتایا کہ درخواست دہندہ نے معاہدے کے نقل کے لیے وزیر اعلیٰ سیکریٹریٹ سے رجوع کیا تھا لیکن انہیں یہ کہہ کرمعاہدے کا نقل دینے سے انکار کیا تھا کہ یہ معاہدہ خفیہ ہے اس لیے اسے منظر عام پر نہں لایا جاسکتا ہے۔

ایک سوال پر وزیر اعلیٰ نے کہا کہ ’اس میں کوئی چیز خفیہ نہیں ہے‘ اور اسے نہ صرف اسمبلی کے اراکین کے سامنے رکھا گیا بلکہ وہ اس کے حوالے سے یہاں کی سیاسی قیادت کے پاس بھی گئے اور انہیں اس سے آگاہ کیا۔

اس سوال پروزیر اعلیٰ عبدالقدوس بزنجو نے کہا کہ بلوچستان میں غیر ملکی سرمایہ کاروں کے لیے سکیورٹی کا کوئی مسئلہ نہیں ہوگا۔


Summary: فاریکس ایسوسی ایشن آف پاکستان کے صدر ملک بوستان نے بی بی سی سے بات کرتے ہوئے دعویٰ کیا کہ منگل کے روز ڈالر کی قیمت میں تقریباً سات روپے ہونے والا اضافہ ملکی تاریخ میں کسی ایک دن میں ہونے والا سب سے بڑا اضافہ ہے۔

ڈالر کی قدر میں ایک دن میں سات روپے کا ریکارڈ اضافہ: وجوہات کیا ہیں؟

پاکستان میں منگل کے روز روپے کے مقابلے میں ایک ڈالر کی قیمت میں تقریباً سات روپے کا اضافہ ریکارڈ کیا گیا ہے۔ پاکستان میں ڈالر کی قیمت میں گذشتہ کئی مہینوں سے اضافہ دیکھا جا رہا ہے اور ایک ڈالر کی قیمت انٹرا ڈے ٹریڈ میں 222 روپے کی بلند ترین سطح پر پہنچ گئی جو ملکی تاریخ میں ڈالر کی سب سے زیادہ قیمت ہے۔

گذشتہ روز ایک ڈالر کی قیمت 215.19 روپے کی سطح پر بند ہوئی تھی جو گذشتہ روز ملکی تاریخ کی سب سے بلند سطح تھی تاہم منگل کے روز کاروبار کے آغاز کے ساتھ ہی ڈالر کی قیمت میں اضافہ دوبارہ دیکھا گیا جو بڑھتے بڑھتے 222 روپے کی سطح تک پہنچ چکا ہے۔

سوموار (18 جولائی) کو کاروبار کے اختتام پر پاکستان میں ایک ڈالر کی قیمت 215.19 روپے پر بند ہوئی تھی جو منگل کے روز کاروبار کے دوران 222 روپے کی بلند ترین سطح پر پہنچ گئی، جو ایک دن میں تقریباً سات روپے کا اضافہ ہے۔

انھوں نے کہا کہ اس سے سے پہلے ایک دن میں ہونے والا سب سے بڑا اضافہ گزشتہ روز ریکارڈ کیا گیا تھا جو لگ بھگ چار روپے سے زیادہ تھا۔

ملک بوستان نے اس سلسلے میں کہا کہ اس وقت ڈالر کی قیمت میں ہونے والے اضافے کی سب سے بڑی وجہ ملک میں دو دن میں پیدا ہونے والی غیر یقینی سیاسی صورتحال ہے جو پنجاب میں ضمنی انتخابات کے نتائج کے بعد ابھری ہے۔

انھوں نے کہا ان نتائج کے بعد قیاس آرائیوں نے جنم لیا جن میں موجودہ سیٹ اپ کے مزید چلنے کے بارے میں شکوک و شبہات کا اظہار کیا جا رہا ہے۔ ملک بوستان نے کہا کہ اس صورتحال کی وجہ سے آئی ایم ایف پروگرام کے بحال ہونے کے بارے میں بھی سوالیہ نشان کھڑے ہو گئے ہیں کہ اگر یہ سیٹ اپ نہیں چلتا تو پروگرام کی بحالی ہو پائے گی یا نہیں۔

ایکسچینج کمپنیز ایسوسی ایشن آف پاکستان کے سیکریٹری جنرل ظفر پراچہ کے خیال میں ڈالر کی قیمت میں ہونے والا بے تحاشا اضافہ شاید آئی ایم ایف کی کسی شرط کے تحت کیا جا رہا ہے جس میں پاکستانی کرنسی کو ڈی ویلیو کرنا ہے کیونکہ سیاسی صورتحال اور ڈالر کی رسد و طلب کا اتنا بڑا اثر نہیں آنا چاہیے تھا کہ دو دونوں میں ڈالر بارہ روپے تک بڑھ جائے۔

ملک بوستان نے کہا کہ امریکہ کی جانب سے شرح سود میں اضافے کی وجہ سے ڈالر کی قیمت میں اضافہ ہوا ہے اور یہ دنیا بھر کی کرنسیوں کو اس کے خلاف کمزور کر رہا ہے۔


Summary: سری لنکا اس وقت ایک معاشی اور سیاسی بحران سے گزر رہا ہے اور ایسے میں اس ملک کو ایسے کون سے سخت اقدامات ہاتھ اٹھانے ہوں گے جو اسے اس معاشی بحران سے نکال سکتے ہیں۔

سری لنکا کو اب کون سے مشکل اقدامات کرنے ہوں گے؟

سری لنکا کے لوگ انھیں اور ان کے بڑے بھائی سابق صدر مہندا پکشے کو بنیادی طور پر اپنے ملک کی معاشی تباہی کا ذمہ دار ٹھہراتے ہیں۔ تمام توقعات کے برعکس مظاہرین کے مؤقف کی فتح ہوئی ہے۔ گذشتہ ہفتے سری لنکا کے سابق صدر ’گوتا‘ مستعفی ہونے کے بعد ملک سے فرار ہو گئے۔

سری لنکا میں خطرے کی گھنٹی بج رہی ہے۔ ملک کے مرکزی بینک نے بی بی سی کو بتایا کو ان کے پاس اتنا زرمبادلہ نہیں ہے کہ وہ اس ماہ کے آخر میں تیل خرید سکیں۔

ملک کو فوری طور پر ایک ایسے حکمران کی ضرورت ہے جو اپنے قرضوں کے انتہائی ضروری بیل آؤٹ کے لیے بین الاقوامی مالیاتی فنڈ سے بات چیت کرے۔

کیا مظاہرین کوئی سمجھوتہ کر سکتے ہیں، اور معاشی بحران سے نکلنے کے لیے وکرما سنگھے کو فی الحال قبول کر سکتے ہیں؟ بی بی سی نے جتنے بھی مظاہرین سے گذشتہ ہفتے بات کی ان میں سے ہر ایک نے اس سوال کا نفی میں جواب دیا ہے۔

سنیچر کو احتجاج کی منتظم نزلی حمیم نے اراکین پارلیمنٹ سے مطالبہ کیا کہ وہ لوگوں کی بات سنیں اور وکرماسنگھے کو صدارت کی دوڑ سے باہر رکھیں۔ انھوں نے خبردار کیا کہ ’اگر آپ رانیل وکرماسنگھے کو اگلے انتخابات میں اس ملک کے صدر کے طور پر حمایت کرنے جارہے ہیں تو پھر ایسے میں عوام آپ کی حمایت نہیں کریں گے اور آپ کو یہ یاد رکھنا چاہیے۔‘

کچھ لوگوں کا کہنا ہے کہ مظاہرے صرف ایک ایسے وقت میں رکاوٹ اور توجہ ہٹائیں گے جب ملک کو گڑھے سے نکالنے کے لیے اتحاد کی ضرورت ہے۔

آراگالیا تحریک کی طاقت اس کی بے قائدانہ احتجاج اور اس میں شامل عام شہری رہے ہیں۔ یہ خود بخود بڑے پیمانے پر شروع ہونے والی بغاوتوں کو بہتر بنا دیتی ہے لیکن ایسی تحریک کے خاتمے کی پیشن گوئی یا اسے قابو کرنا مشکل ہو جاتا ہے۔

کچھ شہریوں کا کہنا ہے کہ مظاہرین نے سری لنکا کے اداروں کے تقدس کو پامال کیا ہے اور ان سرکاری عمارتوں میں زبردستی داخل ہوئے جو ریاستی طاقت کی علامت سمجھی جاتی ہیں۔

لیکن اس سے کوئی فرق نہیں پڑتا ہے کہ آنے والے دنوں اور ہفتوں میں سری لنکا کے سامنے آنے والے مشکل حالات کون سے ہیں، وہ پہلے ہی بہت کچھ حاصل کر چکے ہیں۔

یہ تاریخ میں ایک ایسے لمحے کے طور پر یاد رکھا جائے گا جب عام لوگوں کو اپنے ملک کو آگے لے جانے سے متعلق ایک بڑا مطالبہ کرنے کی ہمت ہوئی تھی۔ سری لنکا کے سیاستدان اب جانتے ہیں کہ اگر وہ کارکردگی نہیں دکھا سکے تو پھر آگے چل کر انھیں کس قسم کے حالات سے گزرنا پڑ سکتا ہے۔


Summary: سنہ 1987 میں حکومت ہند نے سری لنکا میں امن فوج بھیجنے کا فیصلہ کیا تھا جسے 1990 میں واپس بلا لیا گیا تھا۔ بہت سے ماہرین حکومت ہند کے اس قدم کو ایک تاریخی غلطی سمجھتے ہیں، جس سے انڈیا نے بہت سے سبق سیکھے ہیں۔

انڈیا سری لنکا میں 1987 والی ’غلطی‘ کیوں نہیں دہرائے گا؟

ان کا خیال ہے کہ اب انڈیا کے لیے اپنے ہنگامی منصوبے کو نافذ کرتے ہوئے امریکہ کی مدد سے سری لنکا میں داخل ہونے کا صحیح وقت ہے۔ انڈیا کو امریکہ اور 'کواڈ' (امریکہ، آسٹریلیا، جاپان اور انڈیا 'کواڈ' میں شامل ہیں جسے ایک غیر رسمی اتحاد کہا جاتا ہے) کی مدد سے وہاں امن بحال کرنے کی کوشش کرنی چاہیے۔

انڈیا اس سے پہلے بھی سری لنکا میں ایسا کر چکا ہے۔ جمعرات کو سبرامنیم سوامی نے ایک نجی انگریزی ٹی وی چینل نیوز ایکس کو انٹرویو دیتے ہوئے کہا ’راجا پاکشے اور ان کے بھائی الیکشن جیت کر اقتدار میں آئے، یہ منتخب حکومت تھی اور آج کچھ لوگ انھیں اقتدار سے ہٹانا چاہتے ہیں۔۔۔۔ انھیں استعفیٰ دینے پر مجبور کرنا بہت خطرناک صورتحال ہے۔ سری لنکا انڈیا کی سرحد پر ایک جزیرہ نما ملک ہے۔‘

سنہالا کو ملک کی واحد قومی زبان قرار دینے کے لیے 1956 میں ایک متنازعہ قانون منظور کیا گیا جس نے سرکاری شعبے میں تامل کارکنوں کو ناراض کیا کیونکہ اس سے ان کی ملازمتیں متاثر ہوئی تھیں۔ رفتہ رفتہ ان وجوہات کی وجہ سے تاملوں نے الگ ملک کا مطالبہ اٹھانا شروع کر دیا۔

سری لنکا میں بہت سے لوگ اس معاہدے سے ناراض تھے۔ انھوں نے محسوس کیا کہ انڈیا ایک بڑا ملک ہونے کے ناطے چھوٹے پڑوسی کے اندرونی معاملات میں مداخلت کر رہا ہے۔

بہت سے ماہرین آج بھی حکومت ہند کے اس اقدام کو تاریخی غلطی قرار دیتے ہیں۔

وہ کہتے ہیں کہ تاریخی طور پر بھی گوریلا فوج کے خلاف لڑائی کامیاب نہیں ہوئی ہے۔ سری لنکا کی حکومت جنگ جیت گئی کیونکہ اس نے شہریوں پر بمباری بھی کی۔ انڈین حکومت ایسا نہیں کر سکی۔ اس لیے ہم کامیاب نہیں ہوئے لیکن بڑی تعداد میں نوجوان انڈین فوجیوں نے اپنی جانیں گنوائیں۔ راجیو گاندھی کو بہت غلط مشورہ دیا گیا۔

’مجھے لگتا ہے کہ ہم نے سبق سیکھا ہے۔ ہم سری لنکا میں داخل ہونے کے بجائے اس وقت نہ صرف بہت مدد کر رہے ہیں بلکہ وہاں کے لوگوں کی سڑک پر آنے سے پہلے ہی مدد کر رہے ہیں۔ ایک ماہ قبل، ہم نے 3.5 بلین ڈالر کی امداد فراہم کی۔ اس بار ہمارے قدم درست سمت میں ہیں۔ مجھے نہیں لگتا کہ فوج کو کسی بھی طرح مدد کرنی چاہیے۔‘

اشوک کانتھ کہتے ہیں کہ 1987 میں حالات مختلف تھے۔ اس بار سیاق و سباق بالکل بدل گیا ہے۔ اس وقت جو سیاسی بحران چل رہا ہے وہ سری لنکا کا اندرونی معاملہ ہے۔ جہاں تک معاشی بحران کا تعلق ہے، تو انھیں عالمی برادری کی مدد کی ضرورت ہے۔ سب سے زیادہ مدد انڈیا سے آئی ہے جو جاری رہے گی لیکن ہم معاشی بحران اور سیاسی بحران میں فرق کو بھی سمجھ رہے ہیں۔


Summary: ماہرین کے مطابق حکومت پاکستان کی جانب سے قیمتوں میں کمی، عالمی مارکیٹ کے رجحان کے تقریباً مطابق ہے لیکن یہاں یہ سوال پیدا ہوتا ہے کہ آخر عالمی سطح پر قیمتوں میں کمی کی وجوہات کیا ہیں؟

کیا پیٹرولیم مصنوعات کی عالمی قیمتوں میں کمی پر مکمل ریلیف عوام کو منتقل کیا گیا؟

حکومت پاکستان کی جانب سے ڈیزل و پیٹرول کی قیمتوں میں گزشتہ رات کمی کا اعلان کیا گیا، جس کے تحت ڈیزل کی قیمت میں 40 روپے فی لیٹر اور پیٹرول کی قیمت میں 18 روپے فی لیٹر کی کمی کی گئی ہے۔ وزیراعظم شہباز شریف نے قیمتوں میں کمی کا اعلان کرتے ہوئے کہا کہ عالمی منڈی میں تیل کی قیمتیں گری ہیں جس کی وجہ سے ملک میں قیمتوں کو کم کرنے کا موقع ملا۔

حکومت نے اب پیٹرولیم مصنوعات کی قیمتوں میں کمی کی وجہ عالمی مارکیٹ میں گرتی قیمتوں کو قرار دیا ہے جبکہ تیل اور معیشت کے شعبے کے ماہرین نے بھی عالمی مارکیٹ میں تیل کی قیمتوں میں ہونے والی کمی کو ملک میں پیٹرولیم مصنوعات کی قیمتوں میں کمی کی وجہ قرار دیتے ہوئے کہا ہے کہ حکومت پاکستان کی جانب سے قیمتوں میں کمی، عالمی مارکیٹ کے رجحان کے تقریباً مطابق ہے۔

پاکستان ریفائنری کے چیف ایگزیکٹو زاہد میر نے اس سلسلے میں بی بی سی سے بات کرتے ہوئے بتایا کہ پاکستان میں ہر 15 روز بعد تیل کی قیمتوں کا تعین ہوتا ہے اور ان 15 دن میں عالمی مارکیٹ میں تیل کی قیمتوں کی اوسط پر پاکستان میں تیل کی مصنوعات کی قیمتوں کا تعین کیا جاتا ہے۔

عالمی مارکیٹ میں خام تیل اور تیل کی مصنوعات کی قیمتوں میں ہونے والی کمی کی وجوہات کے بارے میں بات کرتے ہوئے عارف حبیب لمٹیڈ میں معاشی امور کی تجزیہ کار ثنا توفیق نے بتایا کہ جس طرح عالمی مارکیٹ میں تیل کی قیمت میں اضافہ ہوا اس کے بارے میں یہی پیشگوئی تھی کہ یہ کم ہو گی کیونکہ ان قیمتوں میں ہونے والے بے تحاشا اضافے کی وجہ سے بہت سے ملکوں کی قوت خرید سے تیل کی مصنوعات کی خریداری باہر ہو رہی تھی، جو طلب کو کم کر رہی تھی۔

پاکستان میں حکومت کی جانب سے ڈیزل و پیٹرول کی قیمتوں میں ہونے والی کمی کیا عالمی مارکیٹ میں ان کی کم قیمت کے مطابق ہے؟

اس بارے میں زاہد میر کہتے ہیں کہ پاکستان میں قیمتوں میں ہونے والی کمی عالمی مارکیٹ میں کمی کے رجحان کے مطابق ہے اور حکومت نے اس سلسلے میں پورا ریلیف دیا کیونکہ حکومت کی جانب سے پیٹرول و ڈیزل پر جمع کیے جانے والے ٹیکس میں کوئی تبدیلی نہیں ہوئی۔

ان کے خیال میں حکومت کو پوری کمی منتقل نہیں کرنی چاہیے تھی کیونکہ اسے آئی ایم ایف کے مطالبے پر پیٹرولیم لیوی بڑھانی ہے اور یہ اچھا موقع تھا کہ وہ تھوڑی سی لیوی بڑھا دیتے اور عالمی مارکیٹ میں قیمت میں کمی کا باقی فائدہ عوام کو منتقل کرتے۔

ثنا توفیق نے کہا کہ ’عالمی منڈی میں تیل کی مصنوعات کی قیمتوں میں کمی کا پورا فائدہ عوام کو منتقل کیا گیا، جو پاکستان میں تیل کی مصنوعات پر موجود ٹیکس میں کسی ردوبدل کے نہ ہونے سے ظاہر ہے۔‘


Summary: سری لنکا کے صدر راجاپکشے نے متعدد بار سری لنکن پارلیمان کے سپیکر کو یقین دلایا تھا کہ وہ بدھ تک اپنے عہدے سے استعفیٰ دے دیں گے تاہم جمعرات کی صبح تک ان کا استعفی موصول نہیں ہوا۔

سری لنکا کے صدر راجا پکشے سعودی ایئرلائن کے ذریعے مالدیپ سے سنگاپور فرار

سری لنکا کے صدر راجاپکشے نے متعدد بار سری لنکن پارلیمان کے سپیکر کو یقین دلایا تھا کہ وہ بدھ تک اپنے عہدے سے استعفیٰ دے دیں گے تاہم جمعرات کی صبح تک ان کا استعفی موصول نہیں ہوا اور بدھ کو انھوں نے وزیراعظم وکرما سنگھے کو عبوری صدر بنا دیا تھا، جس کے بعد سری لنکا کے مغربی حصہ میں پرتشدد احتجاج کا سلسلہ شروع ہو گیا تھا۔

سپیکر اسمبلی نے بدھ کو کہا تھا کہ صدر گوتابایا راجاپکشے نے سری لنکا کے آئین کے آرٹیکل 37.1 کے تحت وزیراعظم کو قائم مقام صدر بنانے کا کہا تھا تاہم صدر گوتابایا راجاپکشے کی جانب سے براہ راست ایسی کوئی بات اب تک سامنے نہیں آئی۔

اس وقت مشتعل مظاہرین کی ایک بڑی تعداد سری لنکا کے دارالحکومت کولمبو میں وزیر اعظم دفتر کے اندر اور باہر موجود ہے۔ مظاہرین وزیر اعظم وکرما سنگھے کو بھی بطور وزیر اعظم عہدے پر نہیں چاہتے اور انھوں نے صدر اور وزیراعظم سے استعفے کا مطالبہ کر رکھا ہے۔

سری لنکا کی عوام صدر گوتابایا راجا پکشے کی انتظامیہ کو ملک کے بدترین معاشی بحران کا ذمہ دار ٹھہراتی ہے۔ گذشتہ کئی ماہ سے ملک میں روزانہ کی بنیاد پر شدید لوڈشیڈنگ کا سامنا کرنے کے ساتھ ساتھ عوام لوگوں کو بنیادی ضرورت کی اشیا جیسا کہ ایندھن، خوراک اور ادویات کے حصول میں بھی مشکلات کا سامنا رہا ہے۔

صدر گوتابایا ایک مطلق العنان رہنما کے طور پر جانے جاتے تھے جن کو اس وقت تک کسی قسم کی قانونی کارروائی سے استثنی حاصل تھا جب تک کہ وہ صدر کے عہدے پر موجود تھے۔

ملک کے آئین کے تحت اگر صدر مستعفی ہو جاتے ہیں تو ان کی جگہ وزیر اعظم سنبھال سکتے ہیں۔ سری لنکا میں وزیر اعظم کو پارلیمان میں صدر کا نائب تصور کیا جاتا ہے۔

سنیچر کے دن مشتعل مظاہرین نے وزیر اعظم وکرما سنگھے کی نجی رہائش گاہ کو نذر آتش کر دیا تھا جب وہ اور ان کا خاندان وہاں موجود نہیں تھے۔ انھوں نے بعد میں اعلان کیا تھا کہ نئی اتحای حکومت کو راستہ فراہم کرنے کے لیے وہ بھی مستعفی ہو جائیں گے لیکن انھوں نے کوئی تاریخ نہیں دی تھی۔

سری لنکا کے آئینی ماہرین کا کہنا ہے کہ ایسے میں نگران صدر کے طور پر ملک کی پارلیمان کے سپیکر کام کر سکتے ہیں۔

پیر کے دن سری لنکا کی حزب اختلاف کے اہم رہنما سجتھ پریماداسا نے بی بی سی کو بتایا تھا کہ وہ بھی صدارت کے امیدوار ہو سکتے ہیں۔ لیکن سری لنکا میں اس وقت عوام میں سیاست دانوں پر بھروسہ نہیں کیا جا رہا اور ان کے پاس عوامی حمایت بھی موجود نہیں ہے۔


Summary: مہندا راجاپکشے کو کچھ برس پہلے تک سنہالیوں کی اکثریت کی جانب سے ایک ہیرو کے طور پر دیکھا جاتا تھا جنھوں نے تین دہائیوں پر محیط خانہ جنگی کا خاتمہ کرنے کا باعث سمجھا جاتا ہے لیکن پھر کچھ ہی عرصے میں یہ جذبات شدید نفرت میں بدل گئے۔

سری لنکا کا ’ہیرو خاندان‘ کیسے عوام کی نفرت کے باعث ملک چھوڑنے پر مجبور ہوا؟

سری لنکا کے صدر گوٹابایا راجاپکشے 13 جولائی کو علی الصبح ملک سے فرار ہو گئے تھے لیکن یہ ایک ایسے خاندان کے لیے انتہائی شرمندگی کا باعث تھا جو گذشتہ دو دہائیوں سے اقتدار میں ہے۔

تیزی سے بڑھتی قیمتوں کے خلاف اپریل میں بڑے پیمانے پر مظاہرے دیکھنے میں آئے تھے جس کے بعد اس بڑھتے غصے نے وزیرِاعظم مہندا راجاپکشے کو مئی میں اقتدار سے بے دخل کرنے پر مجبور کر دیا تھا۔ مہندا راجاپکشے فرار ہونے والے صدر کے بڑے بھائی ہیں۔

سیاست دانوں کے درجنوں مکانات جلائے گئے جن میں سے کچھ راجاپکشے خاندان کی ملکیت بھی تھے۔ مہندا کو ان کی سرکاری رہائش گاہ سے اس وقت نکالنا پڑا تھا جب غصہ میں بھرپور مظاہرین نے اس کا محاصرہ کر لیا تھا۔

یہاں تک کہ نو جولائی کو ہزاروں مظاہرین نے صدر کی سرکاری رہائش گاہ کا رخ کر لیا اور کچھ ہی دیر میں اس میں داخل ہو گئے۔

اس سے پہلے ہی صدر کو ایک محفوظ مقام پر منتقل کر دیا گیا تھا بالکل ویسے جیسے ان کے بھائی کو مئی میں بھیجا گیا تھا اور اطلاعات کے مطابق انھیں سری لنکا کے شمال مشرقی علاقے کے ایک بحری اڈے میں پناہ ملی تھی۔

وہ ملک سے فرار تو ہو گئے لیکن انھوں نے فوری طور طور مستعفی ہونے کا اعلان نہیں کیا جس پر ناقدین کا کہنا تھا کہ وہ اس وقت تک اقتدار کے ساتھ چمٹے رہنا چاہتے تھے جب تک وہ کسی محفوظ مقام تک نہ پہنچ جائیں تاکہ انھیں سری لنکا واپس لا کر عدالتوں کے سامنے نہ پیش ہونا پڑے۔

تاہم یہاں سوال یہ بنتا ہے کہ ایک عرصے تک سری لنکا کا ’ہیرو‘ مانا جانے والا راجاپکشے خاندان کیسے بطور حکمران عوام کے لیے قابلِ نفرت بن گیا؟

مہندا راجاپکشے کو کچھ برس پہلے تک سنہالیوں کی اکثریت کی جانب سے ایک ہیرو کے طور پر دیکھا جاتا تھا جنھوں نے تین دہائیوں پر محیط خانہ جنگی کا خاتمہ کرنے کا باعث سمجھا جاتا ہے۔ سنہ 2009 میں بطور صدر ان کے پہلے دورِ حکومت میں انھوں نے تمل ٹائیگر باغیوں کا خاتمہ کیا تھا۔

جلد ہی ان کے خاندان کے دیگر افراد بھی حکومت کا حصہ بننے لگے۔ وہ مہندا ہی تھے جنھوں نے راجاپکشے خاندان کو سری لنکا میں سیاسی راج کا حصہ بنایا۔

یہ مطالبہ ایک ایسے شخص کے لیے ایک دھچکے کا باعث تھا جس نے اپنے چھوٹے بھائی کو اقتدار میں لانے میں کلیدی کردار ادا کیا تھا اور وہ اپنے سیاسی کریئر کا اختتام ایسے نہیں کرنا چاہتے تھے۔

ان پر میڈیا کے خلاف ہلاکت خیز حملوں کا الزام بھی لگایا گیا تھا۔ تاہم کچھ ہی سنہالیوں نے اس بااثر خاندان کے خلاف بات کرنے کی جسارت کی تھی۔

ایک انسانی حقوق کے وکیل بھوانی فونسیکا کا کہنا ہے کہ ’معاشی بحران کے باعث برادری کی اکثریت کو نقصان پہنچا جس کے بعد اکثر افراد کا مؤقف بدل گیا۔


Summary: پاکستان کی آئی ایم ایف پروگرام میں شمولیت نصف صدی سے زائد عرصے پر محیط ہے۔ پاکستان کی آئی ایم ایف پروگراموں میں شمولیت کے بارے میں ملک کے ماہرین معیشت کا کہنا ہے کہ یہ پاکستان کے مالی نظم و ضبط کے لیے تھے تو چند کے خیال میں یہ پروگرام ملک پر قرض کے بوجھ میں اضافے اور غربت میں اضافے کا سبب بنے ہیں۔

پاکستان اور آئی ایم ایف کے درمیان معاہدہ: پاکستان کی معیشت میں عالمی مالیاتی فنڈ کا کردار کیا رہا؟

پاکستان کی آئی ایم ایف پروگرام میں شمولیت نصف صدی سے زائد عرصے پر محیط ہے۔ پاکستان کی آئی ایم ایف پروگراموں میں شمولیت کے بارے میں ملک کے ماہرین معیشت اور ان پروگراموں کے دوران حکومتوں میں رہنے والے افراد نے پاکستان کی معیشت پر آئی ایم ایف پروگراموں کے اثرات کے متعلق مختلف رد عمل دیا ہے۔

کچھ کے مطابق آئی ایم ایف پروگرام پاکستان کے مالی نظم و ضبط کے لیے تھے تو دوسروں نے ان پروگراموں سے ملک پر قرض کے بوجھ میں اضافے اور غربت میں اضافے کے بارے میں نشاندہی کی ہے۔

اس کے بعد آئی ایم ایف پروگراموں کا سلسلہ بڑھتا چلا گیا اور آخری  اور موجودہ پروگرام کے معاہدے پر جولائی 2019 میں دستخط ہوئے جس کے تحت پاکستان کو چھ ارب ڈالر ملنے تھے جس میں سے تین ارب ڈالر مل چکے ہیں اور باقی تین ارب ڈالر کے لیے موجودہ حکومت کے عالمی ادارے سے مذاکرات جاری ہیں۔

سنہ 1958 سے لے کر 2022 تک آئی ایم ایف کے 22 پروگراموں میں پاکستان کی شمولیت اور اس کے پاکستان کی معیشت کے کردار کے بارے میں ماہر معیشت اور وزارت خزانہ کے ڈیبٹ آفس کے سابق ڈائریکٹر جنرل ڈاکٹر اشفاق حسن نے بی بی سی نیوز سے بات کرتے ہوئے کہا کہ آئی ایم ایف کا پاکستانی معیشت سے بہت گہرا تعلق رہا ہے۔

انھوں نے کہا اس کی وجہ یہ بھی رہی ہے کہ پاکستان کو ’پل اور پش‘ فیکٹر کے ذریعے آئی ایم ایف پروگرام میں شامل کیا گیا۔ انھوں نے اس کی وضاحت کرتے ہوئے کہا کہ کیونکہ آئی ایم ایف امریکہ کے زیر اثر ہے اس لیے وہاں سے ’پل‘ کیا گیا کہ پاکستان کو آئی ایم ایف پروگرام میں لاؤ اور یہاں سے ہماری حکومتوں نے ملک کو اس آئی ایم ایف کی جانب ’پش‘ کیا۔

وہ کہتے ہیں کہ 80 کی دہائی سے پہلے پاکستان کے ساتھ پروگراموں کے لیے آئی ایم ایف کی کوئی لمبی چوڑی شرائط نہیں ہوتی تھی تاہم اس کے بعد ساختی اصلاحات اور مالی نظم و ضبط کے نام پر آئی ایم ایف کی جانب سے بہت ساری شرائط عائد کی گئیں۔

وہ کہتے ہیں کہ آئی ایم ایف پروگرام اس طرح ڈیزائن کیے گئے کہ اس کی وجہ سے پاکستان پر قرضوں کے بوجھ میں اضافہ ہوا اور اس کے ساتھ غربت میں بھی اضافہ ہوا۔ اس کے ساتھ آئی ایم ایف پروگراموں کی وجہ سے ملک میں صنعتی ترقی رک گئی کیونکہ آئی ایم ایف ایکسچینج ریٹ کو کم رکھنے اور شرح سود میں اضافے کا مطالبہ کرتا ہے۔

وہ کہتے ہیں کہ ’اگر وہ ایسا چاہتا ہے تو کبھی شرح سود میں اضافے کی شرط نہ لگائے۔ ایک فیصد شرح سود بڑھنے سے ملکی قرضے میں 250 ارب روپے کا اضافہ ہو جاتا ہے اس لیے جب آئی ایم ایف شرح سود میں اضافے کی بات کرتا ہے تو اس سے یہ طویل مدت میں ملکی معیشت کے لیے نقصان دہ ہوتا ہے۔‘


Summary: سری لنکا میں شدید معاشی اور سیاسی بحران کے سبب بجلی کی کٹوٹی، ادویات، گیس پٹترول کی قلت سے لوگوں کی روز مرہ کی زندگی انتہائی مشکل ہو گئی ہے۔ مناسب کھانا مل رہا ہے نہ ہی ننھے بچوں کا دودھ دستیاب ہے۔ لوگ پہلے سے زیادہ بے بسی محسوس کر رہے ہیں۔

سری لنکا: دیوالیہ ہونے والے ملک میں رہنا کیسا ہوتا ہے؟

بجلی کی قلت کے بعد کٹوٹی کی وجہ سے شدید گرمی اور حبس بھری راتوں میں سونا مشکل ہو گیا ہے۔ ملک کے دیوالیہ ہونے کی وجہ سے لوگوں کی روز مرہ کی زندگی بری طرح متاثر ہوئی ہے۔

لوگوں کو نہ تو ٹھیک سے ناشتہ مل رہا ہے اور نہ ہی مناسب کھانا نصیب ہو رہا ہے۔ لوگ ایسے ہی حالت میں کام کر رہے ہیں۔ صبح اپنے گھروں سے نکلتے ہی انہیں ٹرانسپورٹ کے ذرائع تلاش کرنے کے لیے جدوجہد کرنی پڑ رہی ہے۔

تازہ مچھلی کبھی سری لنکا میں وافر مقدار میں دستیاب تھی اور وہ سستی بھی تھی۔ لیکن اب مچھلی پکڑنے والی کشتیوں کے لیے سمندر تک پہنچنا مشکل ہو گیا ہے، کیونکہ وہاں ڈیزل نہیں ہے۔ اور مچھلی پکڑنے والے ماہی گیر اپنا سامان ہوٹلوں اور ریستورانوں میں مہنگے داموں فروخت کر رہے ہیں۔ اس کی قیمت اتنی زیادہ ہو گئی ہے کہ اکثر لوگوں کے لیے مچھلی کھانا ان کے بس کے باہر ہو چکا۔

ملک میں موجودہ معاشی بحران نے ایک ہنگامہ برپا کر دیا ہے۔ بڑھتی ہوئی مہنگائی کے باعث ملک میں خوراک، ادویات اور ایندھن کی شدید قلت ہے۔ ملک میں بجلی کی سپلائی محدود کر دی گئی ہے۔ ناراض لوگ مہینوں سے سڑکوں پر احتجاج کر رہے ہیں۔ بہت سے لوگ ایسی صورتحال کے لیے راجا پاکشے خاندان اور ان کی حکومت کو ذمہ دار ٹھہرا رہے ہیں۔

بچوں کے دل، دماغ، پٹھے اور ہڈیوں کو وہ نہیں مل رہا جس کی انہیں اشد ضرورت ہے؟ ملک میں دودھ کے پاؤڈر کی زیادہ تر ضرورت درآمدات سے پوری ہوتی ہے۔ یہی وجہ ہے کہ دودھ کا پاؤڈر بازاروں میں غائب ہے۔

سری لنکا کئی دہائیوں سے اپنے پبلک ٹرانسپورٹ کے ذرائع میں مناسب سرمایہ کاری نہیں کر پایا ہے۔ ساتھ ہی بہت سے لوگ بسوں اور رکشہ ڈرائیوروں کی من مانے طریقے سے کرایا لینے کی شکایت کر رہے ہیں۔

لوگوں میں یہ بات تیزی سے پھیل گئی ہے کہ ملک کی سیاسی اور معاشی دنیا کے اشرافیہ کی وجہ سے سری لنکا میں ایسے حالات پیدا ہوئے ہیں لیکن اس کا سب سے بُرا اثر نچلے متوسط اور محنت کش طبقے پر پڑ رہا ہے۔

لوگ کام پر جانے کے لیے سائیکل خریدنے کی کوشش کر رہے ہیں لیکن کرنسی کی قدر میں کمی کا ایسا اثر ہوا کہ اب سائیکل بھی لوگوں کی پہنچ سے باہر ہو گئی ہے۔

سری لنکا کو ایسے گڑھے میں دھکیلنے والے انہی لیڈروں نے دعویٰ کیا کہ وہ ملک کو دوبارہ اس بحران سے نکال سکتے ہیں۔ اور پھر انہوں نے جو پالیسیاں بنائیں اس پر سخت تنقید ہوتی رہی۔ مثال کے طور پر، لوگوں کو مغربی ایشیا میں گھریلو ملازموں، ڈرائیوروں اور مکینک کے طور پر کام کرنے کے لیے بھیجنے کی کوششیں کی جا رہی ہیں۔ تا کہ وہ وہاں سے پیسے کما کر سری لنکا کو بھیج سکیں۔


Summary: ماہرین کا خیال ہے کہ انڈیا سری لنکا تعلقات صرف اقتصادی بنیادوں تک محدود نہیں بلکہ وہ جغرافیائی طور پر ایک دوسرے کے قریب ہیں جبکہ چین اور سری لنکا کے تعلقات اقتصادی اور مالیاتی بنیادوں پر استوار ہیں تاہم حالیہ برسوں میں دونوں ممالک کے درمیان عسکری اور سیاسی میدان میں بھی قربتیں بڑھی ہیں۔

کیا انڈیا اور چین، سری لنکا کو معاشی بحران سے نکالنے کے لیے مل کر کام کر سکتے ہیں؟

ان کا کہنا ہے کہ ایک ساتھ کام کرنے سے ان دونوں ممالک کے تعلقات میں بہتری کے مواقع پیدا ہوں گے ایسا کچھ نہیں کیونکہ یہ چین کی حکمت عملی کا حصہ ہے اور آخر میں فتح صرف اسی کی ہوتی ہے۔

دونوں ماہرین ایشیائی طاقتوں کے ایک ساتھ مل کر سری لنکا کو اس معاشی بحران سے نکالنے کے حق میں ہیں، ان کا خیال ہے کہ اس سے علاقائی سطح پر ایشیائی خطے کے مسئلے کے حل کے لیے بہتر پیغام جائے گا۔

دونوں کا ماننا ہے کہ سری لنکا کے معاشی بحران اور اس سے پیدا ہونے والے سیاسی مسئلے کو جلد از جلد حل کرنا انڈیا کے مفاد میں ہے اور اس کا اثر انڈیا کے اندرونی معاملات پر بھی پڑ سکتا ہے۔

دلی میں سری لنکا کے سابق سفیر آسٹن فرنینڈو نے ایک انٹرویو میں کہا ہے کہ سری لنکا کا سیاسی استحکام انڈیا کے لیے بہت اہم ہے کیونکہ انڈیا شمال، شمال مشرق اور مغرب میں جاری کشیدہ صورتحال کے درمیان جنوب میں دوسرا محاذ نہیں کھولنا چاہے گا۔ سری لنکا کو خدشہ ہے کہ تامل ٹائیگرز جیسے گروہ دوبارہ متحد نہ ہو جائیں۔

ماہرین کا خیال ہے کہ انڈیا سری لنکا تعلقات صرف اقتصادی بنیادوں تک محدود نہیں بلکہ وہ جغرافیائی طور پر ایک دوسرے کے قریب ہیں اور دونوں ممالک برطانوی سلطنت کا حصہ رہے ہیں۔

پروفیسر پشپا ادھیکاری کا خیال ہے کہ انتہا پسند تنظیموں اور کچھ دیگر معاملات پر انڈیا کی انتہائی غیر عملی پالیسیوں نے بھی سری لنکا کو چین کی طرف دھکیل دیا، حالانکہ وہ تسلیم کرتے ہیں کہ حالیہ برسوں میں سری لنکا میں جو کچھ ہوا اس میں بدعنوانی نے بڑا کردار ادا کیا۔

چین اور سری لنکا کے درمیان مضبوط اقتصادی اور مالیاتی تعلقات ہیں۔ یہی وجہ ہے کہ کئی بار سری لنکا کے چین کے قرضوں میں پھنسنے کی باتیں ہوتی رہتی ہیں۔

لیکن پروفیسر سری کانت کونڈاپلی کا سوال یہ ہے کہ سری لنکا کے قرض میں چین کا حصہ کم ہونے کے باوجود چین جو خود کو سری لنکا کا دوست کہتا ہے، نے اس سنگین صورتحال میں اس کی مدد کیوں نہیں کی اور جس کریڈٹ لائن کی بات کی گئی تھی وہ بھی فراہم نہیں کی گئی۔

اس وقت انڈیا اور سری لنکا کے تعلقات بہت مضبوط بنیادوں پر ہیں۔ پروفیسر کونڈاپلی کا اصرار ہے کہ یہ نہیں بھولنا چاہیے کہ انڈیا اور سری لنکا کے تعلقات میں جغرافیہ بہت اہم کردار ادا کرے گا۔ چین سری لنکا سے چھ ہزار کلومیٹر دور ہے جبکہ انڈیا صرف چند کلومیٹر دور ہے۔


Summary: میڈیا رپورٹس کے مطابق یہ واقعہ اس وقت پیش آیا جب پولیس نے ایک آٹو رکشہ کو غیر معمولی تیز رفتاری سے جاتے دیکھ کر اسے روکنے کی کوشش کی لیکن ڈرائیور نے پولیس کو دیکھ کر رکشہ اور تیز بھگا دیا جس پر پولیس نے اس کا پیچھا کیا اور رکنے پر مجبور کر دیا۔

ایک ٹک ٹک میں 27 مسافر۔۔۔ ’یہ تو ورلڈ ریکارڈ ہے‘

انڈیا کی ریاست اتر پردیش کے شہر فتح پور میں جب پولیس نے ایک ٹک ٹک یعنی آٹو رکشہ کو روکا تو اس میں موجود مسافروں کی تعداد دیکھ کر وہ بھی دنگ رہ گئے۔

اتنی چھوٹی سی سواری میں اتنے سارے لوگ کیسے سمائے، یہ دیکھنے والوں کے لیے حیران کن نظارہ تھا۔

سوشل میڈیا پر وائرل ہونے والی ایک ویڈیو میں دیکھا جا سکتا ہے کہ بچوں اور بوڑھوں سمیت اس آٹو رکشہ سے ایک ایک کر کے 27 افراد باہر نکلتے ہیں۔

جی ہاں، اس آٹو رکشہ میں 27 لوگ سوار تھے۔

اسی ویڈیو میں دیکھا جا سکتا ہے کہ ایک پولیس والا باہر نکلنے والے ہر فرد کی گنتی کرتا ہے۔

ویسے تو آٹو رکشہ بنانے والوں نے تین لوگوں کی سواری بنائی تھی لیکن چند رکشے ایسے بھی ہوتے ہیں جن میں چھ یا اس سے کچھ زیادہ لوگ بیٹھ سکتے ہیں۔

واضح رہے کہ اتر پردیش انڈیا کی سب سے زیادہ آبادی والی ریاست ہے۔

فتح پور پولیس کے سپرنٹنڈنٹ راجیش کمار نے ٹائمز آف انڈیا اخبار سے بات کرتے ہوئے کہا کہ ’پولیس اس رکشہ میں دو درجن سے زیادہ افراد کو بیٹھا دیکھ کر دنگ رہ گئی۔‘

پولیس نے تیز رفتاری اور اوور لوڈنگ کا پرچہ کاٹتے ہوئے اس آٹو رکشہ کو اپنی تحویل میں لے لیا ہے۔

انڈیا میں سوشل میڈیا پر اس واقعے کی ویڈیوز کو ہزاروں افراد دیکھ چکے ہیں اور ٹوئٹر پر طرح طرح کے تبصرے بھی ہو رہے ہیں۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

ان میں سے ایک سوشل میڈیا صارف نے تبصرہ کیا کہ ’یہ تو ورلڈ ریکارڈ کا حقدار ہے‘ جبکہ چند صارفین نے اس واقعے کو انڈیا میں ٹرانسپورٹ کی سہولیات کے فقدان کے مسئلے کو اجاگر کرنے کے لیے استعمال کیا۔

ایک صارف نے کہا کہ ایندھن کی موجودہ قیمتوں میں ایسا ہی کرنا پڑے گا۔

واضح رہے کہ پاکستان کی طرح انڈیا میں بھی آٹو رکشہ سفر کے لیے استعمال ہونے والی عام سواری ہے لیکن ان کا کرایہ بس یا پبلک ٹرانسپورٹ کی نسبت زیادہ ہوتا ہے۔

پھر بھی یہ ٹیکسی سے کہیں سستے ہوتے ہیں اور مڈل کلاس کے لیے شہر میں سفر کے لیے ترجیحی درجہ رکھتے ہیں۔

چند سال قبل انڈیا میں میکسیکو کے سفیر اس وقت خبروں میں آئے جب انھوں نے دارالحکومت دلی میں گاڑی کے بجائے رکشہ پر سفر کرنے کو ترجیح دی۔


Summary: اگر کوئی کہے کہ اُس نے صرف 100 روپے دے کر سرینگر شہر کا سفر کیا ہے تو کوئی یقین نہیں کرے گا کیونکہ یہاں پیٹرول فی لیٹر 110 روپے ہے اور ایک لیٹر پیٹرول میں 15 کلومیٹر سے زیادہ کا سفر ممکن نہیں۔

الیکٹرک رکشہ جو سرینگر میں سفر 10 روپے میں ممکن بنا رہا ہے

پیٹرول کی مہنگائی کے باوجود اگر کوئی کہے کہ اُس نے صرف 100 روپے دے کر انڈیا کے زیرِ انتظام کشمیر کے 250 مربع کلومیٹر پر پھیلے سرینگر شہر کا سفر کیا ہے تو کوئی یقین نہیں کرے گا کیونکہ یہاں پیٹرول فی لیٹر 110 روپے ہے، اور ایک لیٹر پیٹرول میں 15 کلومیٹر سے زیادہ کا سفر ممکن نہیں۔

لیکن اسی ناممکن کو سرینگر میں ممکن بنایا ہے ریچارجیبل آٹو رکشہ یعنی ’ای رکشہ‘ نے۔ شہر میں جس سفر کے لیے پیٹرول پر چلنے والا رکشہ 100 روپے لیتا تھا، وہی سفر اب فقط 10 روپے دے کر کیا جا سکتا ہے۔

پُرانے سرینگر کے رہائشی بشارت احمد کُمہار تین ماہ سے ای رکشہ چلا رہے ہیں۔ ان کے مطابق ’اس کی نہ تو آواز ہے اور نہ ہی پیٹرول یا انجن آئل کا خرچہ۔ ہماری کمائی بھی ہوتی ہے اور مسافر بھی خوشی خوشی پیسے دیتے ہیں کیونکہ کرایے میں سو فیصد کمی ہوئی ہے۔‘

پیٹرول مہنگا مگر سرینگر میں ای رکشہ کی سواری سستی

ای رکشہ کو سرینگر میں متعارف کرانے والے آٹو ڈیلر عادل فاروق گورکھو کہتے ہیں کہ یہ تجربہ نہایت کامیاب رہا ہے۔

ان کا کہنا ہے کہ ان رکشوں میں لیتھیم آئن Lithium Ion بیڑی ہے جسے زیادہ سے زیادہ اور کم سے کم درجہ حرارت کے لیے آزمایہ جا چکا ہے۔ ’ہم اب حکومت سے کہتے ہیں کہ کچرا اُٹھانے کے لیے چھوٹے بیٹری والے ٹرکس بھی لائے جائیں تاکہ وہ چھوٹی اور تنگ گلیوں میں جا سکیں۔‘

انسٹیٹیوٹ آف ہوٹل مینجمنٹ میں ملازمت کرنے والی حسینہ خالد کو پہلے دفتر آنے جانے میں روزانہ کی بنیاد پر 200 روپے خرچ کرنے پڑتے تھے۔

’اب تو میں صرف 20 روپے میں یہ سفر کرتی ہوں۔ حکومت کو چاہیے کہ شہر کے سبھی راستوں پر ای رکشہ ہی چلائیں۔‘

ای رکشہ ڈرائیور بشارت کہتے ہیں کہ پیٹرول کے رکشہ چلانے والے ڈرائیور ان کی ہُوٹنگ کرتے ہیں۔

’وہ ہمیں تنگ بھی کرتے ہیں۔ لیکن ان کو نہیں معلوم کہ یہی مستقبل ہے۔ جن گلی کُوچوں میں وہ والے آٹو نہیں جا پاتے ہم وہاں آرام سے سواری کو چھوڑ کر آتے ہیں۔‘

ای رکشہ چلانے والا کوئی بھی شخص دن میں 1000 سے 1500 روپے کماتا ہے جبکہ پیٹرول پر چلنے والا رکشہ 2000 سے 2500 روپے کماتا ہے۔

لیکن اس میں سے کم از کم 800 روپے پیٹرول پر ہی خرچ ہو جاتے ہیں۔

بشارت کمہار بھی اُنہی میں سے ایک نوجوان ہیں۔

وہ کہتے ہیں کہ ’پیٹرول والا رکشہ تو پانچ لاکھ روپے کا ہے جبکہ ای رکشہ اُس کی آدھی سے بھی کم قیمت میں ملتا ہے اور مفت میں چلتا ہے۔ میرے لیے یہ کسی معجزے سے کم نہ تھا، کیونکہ میں سوچ بھی نہ سکتا تھا کہ میں رکشہ خرید سکوں گا۔‘


Summary: اگر دنیا کے سب سے بڑے کنٹینر جہازوں کی فہرست پر نظر دوڑائیں تو معلوم ہوتا ہے کہ یہ سب ہی لمبائی میں 400 میٹر یا کچھ کم ہیں اور 60 میٹر چوڑے ہیں۔ آج کے دور میں ان کا حجم اس سے زیادہ نہیں ہو سکتا، جس کی کئی حیران کن وجوہات ہیں۔

مال بردار جہاز جو برج خلیفہ کی بلندی کو چھو سکتے ہیں

تقریباً 400 میٹر لمبا اور 62 میٹر چوڑا یہ مال بردار جہاز واقعی دیو ہیکل حجم کا ہے لیکن اس جیسے کم از کم ایک درجن اور جہاز بھی موجود ہیں جب کہ کئی زیر تعمیر ہیں۔ اگر ان میں سے کسی دو کو ملا کر اوپر تلے کھڑا کر دیا جائے تو وہ دنیا کی طویل ترین عمارت، دبئی کے برج خلیفہ، جتنے بلند ہوں گے۔

اگر دنیا کے سب سے بڑے کنٹینر جہازوں کی فہرست پر نظر دوڑائیں تو معلوم ہوتا ہے کہ یہ سب ہی لمبائی میں 400 میٹر یا کچھ کم ہیں اور 60 میٹر چوڑے ہیں۔ آج کے دور میں ان کا حجم اس سے زیادہ نہیں ہو سکتا، جس کی کئی حیران کن وجوہات ہیں، اور یہ بھی کہ مستقبل میں بلکہ آئندہ کبھی بھی ان سے بڑے مال بردار بحری جہاز بنائے جانے کا امکان نہیں ہے۔ لیکن یہ وجوہات ہیں کیا؟

لیکن گرفتھس کہتے ہیں کہ یہ جہاز دنیا کی سب سے بڑی بندرگاہوں کو بھی مشکل میں ڈال دیتے ہیں۔ ان سے سامان اتارنے اور لادنے کے لیے کرینز کو جہاز کی دوسری جانب تک رسائی درکار ہوتی ہے۔ ان جہازوں کو بھی سوئز اور پانامہ کینال جیسے مقامات سے گزرنا پڑتا ہے جہاں کئی مشکلات کا سامنا کرنا پڑتا ہے۔

آج کی دنیا میں موجود جہازوں سے بھی بڑے حجم کے کنٹینر شپ بنانے کے لیے موجودہ بندرگاہوں کے نظام کو بھی بہتر کرنا ہو گا۔ اور گرفتھس کہتے ہیں کہ یہ نہایت مہنگا عمل ثابت ہو گا۔

سٹیورس کرمپیریڈس کہتے ہیں کہ بڑے جہاز ہر جگہ جانے کی اہلیت بھی نہیں رکھتے کیوں کہ ان پر موسمی حالات کا اثر بھی زیادہ ہوتا ہے۔ مثال کے طور پر یہ جہاز بحر الکاہل میں سفر نہیں کرتے جہاں ان کو شدید طوفانوں کا سامنا کرنا پڑ سکتا ہے۔ درمیانے حجم کے مال بردار جہاز اکثر بحرالکاہل میں سینکڑوں کنٹینرز کھو دیتے ہیں۔

وہ کہتے ہیں کہ زیادی تر امریکی بندرگاہیں بھی اتنی بڑی نہیں ہیں کہ وہ دنیا کے سب سے بڑے کنٹینر جہازوں کو سنبھال سکیں۔ اب تک 20000 سے زیادہ کی صلاحیت رکھنے والے چند ہی جہاز امریکی بندرگاہوں پر آئے ہیں۔

جب کسی بھی جہاز کو سامنے سے آنے والی سمندی لہروں کا سامنا ہو تو پیرا میٹرک رولنگ ہو سکتی ہے۔ یہ اس لیے ہوتا ہے کہ جب کسی نہایت چوڑے جہاز کے ساتھ سمندری لہر گزرے تو جہاز کا اگلا اور پچھلا حصہ اس وقت پانی سے باہر ہوتا ہے جب یہ لہر جہاز کے درمیان میں سے گزر رہی ہوتی ہے۔  ایسے میں جہاز ادھر ادھر لہرانا شروع کر دیتا ہے۔

روزالنڈ بلیزجزک کہتی ہیں کہ ’یہ ایسے ہی ہوتے ہیں جیسے جوتے کا ڈبہ ہو لیکن اوپر سے کھلا ہوا ہو۔‘ پرسکون سمندر میں ان کو کسی مسئلے کا سامنا نہیں ہوتا لیکن مقام اور وقت کے حساب سے اس جہاز کی افادیت کم ہو سکتی ہے۔


Summary: سری لنکا میں مظاہرین کی جانب سے صدارتی محل پر دھاوے کے بعد صدر گوتابایا راجاپکشے نے اعلان کیا ہے کہ وہ عہدے سے مستعفی ہو رہے ہیں۔ اس سے قبل مظاہرین نے سری لنکا کے وزیر اعظم کے گھر کو بھی نظر آتش کر دیا تھا۔ سری لنکا کو 70 سالہ تاریخ کے بدترین معاشی بحران کا سامنا ہے۔

سری لنکا میں سیاسی بحران: صدر اور وزیر اعظم کا مستعفی ہونے کا اعلان

واضح رہے کہ ہزاروں مظاہرین نے ملک کے دارالحکومت کولمبو کا رخ کیا جہاں وہ صدر کے استعفی کا مطالبہ کر رہے تھے۔ اس سے قبل سری لنکا میں معاشی بحران پر کئی ماہ سے مظاہرے ہوتے رہے ہیں۔

سری لنکا کی پارلیمنٹ کے سپیکر نے کہا ہے کہ صدر نے ’اقتدار کی پرامن منتقلی کو یقینی بنانے کے لیے‘ استعفی دینے کا فیصلہ کیا۔ انھوں نے عوام سے اپیل کی کہ وہ ’قانون کا احترام کریں۔‘

فیونا سرمنا، جو صدر کے گھر پر ہونے والے مظاہرے میں شریک تھیں، نے کہا کہ ’اب وقت آ چکا ہے کہ صدر اور وزیر اعظم سے چھٹکارا حاصل کیا جائے اور سری لنکا کے ایک نئے دور کا آغاز ہو۔‘

سری لنکا کو 70 سالہ تاریخ کے بدترین معاشی بحران کا سامنا ہے جہاں مہنگائی عروج پر ہے اور اس وقت خوراک، ایندھن اور ادویات کی درآمد میں مشکلات درپیش ہیں۔

سری لنکا کے پاس غیر ملکی زرمبادلہ کے ذخائر تقریباً ختم ہو چکے ہیں اور حال ہی میں حکومت نے نجی گاڑیوں کو پیٹرول اور ڈیزل کی فروخت پر پابندی عائد کر دی تھی جس کی وجہ سے ایندھن حاصل کرنے کے لیے طویل قطاریں لگ گئیں۔

یاد رہے کہ اتوار کو مظاہرین کا ایک بڑا ہجوم صدر راجاپکشے کی سرکاری رہائش گاہ کی جانب نعرے لگاتا اور قومی پرچم لہراتا آیا تھا جس نے بعد میں رکاوٹوں کو عبور کیا اور رہائش گاہ کے اندر داخل ہو گئے۔

میں بھی ایک احتجاجی مقام پر موجود تھا۔ بہت سے مظاہرین گھروں کو لوٹ رہے ہیں لیکن ہزاروں اب بھی یہاں موجود ہیں۔ کچھ موسیقی کے آلات بجا رہے ہیں تو کچھ گیت گا رہے ہیں اور خوشی منا رہے ہیں۔

مظاہرین نے وزیر اعظم وکرما سنگھے کے گھر کو بھی نظر آتش کر دیا تھا جو کولمبو کے ایک متمول سمجھے جانے والے علاقے میں واقع ہے۔

انھوں نے اس واقعے سے قبل کہا تھا کہ وہ ’عام شہریوں کی حفاظت کو یقینی بنانے کے لیے مستعفی ہونے کو تیار ہیں تاکہ تمام جماعتوں پر مشتمل حکومت قائم کی جا سکے‘ لیکن ان کے اعلان کے کچھ ہی دیر بعد ان کے گھر کو آگ لگانے کی ویڈیوز سامنے آئیں۔

صدر اور وزیر اعظم کی جانب سے استعفوں کے اعلان کے بعد مظاہرین مطمئن ہو جائیں گے یا نہیں، یہ دیکھنا ابھی باقی ہے۔

کولمبو کے انسانی حقوق کے وکیل بھوانی فونسیکا نے کہا کہ ’صرف دو استعفوں سے مطالبات پورے نہیں ہوں گے کیوں کہ مطالبہ سسٹم کی تبدیلی کا ہے لیکن کم از کم یہ ایک شروعات ضرور ہے کہ صدر اور وزیر اعظم رخصت ہو رہے ہیں۔‘